Anak Tak Tahu Duduk Diam? Ibu Cuba Langkah Bijak Ini, Pasti Berjaya Kawal Tingkah Laku Si Kecil

Jika anda sedang mencari tip keibubapaan berkaitan cara mendidik anak hiperaktif atau ADHD, ini ada 11 kaedah yang boleh dijadikan sebagai panduan.

Tip keibubapaan untuk anak

Attention Deficit Hyperactivity Disorder (ADHD)
 adalah kecelaruan tingkah laku yang biasa terjadi dalam kalangan kanak-kanak atau disebut sebagai hiperaktif.

Ibu bapa mesti menerima hakikat bahawa
 anak ADHD mempunyai otak yang berbeza fungsinya dengan otak kanak-kanak lain
.

Tidak dinafikan anak dengan ADHD boleh belajar mengenal pasti apa yang boleh diterima dan tidak dalam persekitaran umum.

Pun begitu kecelaruan yang dialami menjadikan mereka lebih cenderung dengan tingkah laku impulsif – menurut kata hati.

Apabila berbicara tentang tip keibubapaan dalam
 membesarkan anak hiperaktif
, bermaksud anda perlu mengubah tingkah laku dan belajar menguruskan kelakuan anak.

7 cara mendidik anak hiperaktif

Terdapat beberapa cara mendidik anak hiperaktif yang boleh dijadikan panduan.

Dengan mengikuti garis panduan yang dikongsikan ini, anda akan dapat mengehadkan tingkah laku impulsif dan bantu mengatasi keraguan dalam diri anak.

1. Tetapkan tingkah laku

Tip keibubapaan yang utama dalam menguruskan anak ADHD adalah dengan
 menentukan lebih awal tingkah laku mana yang boleh diterima dan mana yang tidak.

Matlamatnya adalah bagi menolong anak mempertimbangkan akibat daripada tindakan dan mengawal kecenderungan melakukannya.

Paling utama, anda perlu mematuhi garis panduan ini.

Menghukum tingkah lakunya pada hari ini dan membiarkan pada keesokan hari adalah perbuatan berbahaya dalam mendidik anak ADHD.

Beberapa tingkah laku selalu tidak dapat diterima, seperti ledakan marah secara fizikal mahupun keengganan
 bangun pada waktu pagi
.

2. Mengendalikan kelakuan agresif

Tingkah agresif daripada anak dengan kecelaruan hiperaktif kurang daya tumpuan
 adalah perkara biasa.

“Time-out”
 adalah kaedah menenangkan anda dan anak anda yang terlalu aktif. Hukuman ini perlu dijelaskan kepada anak sebagai masa untuk menenangkan diri dan memikirkan perilaku negatif yang dilakukan.

3. Kekal dengan rutin struktur

Cipta 1 rutin dan lakukannya setiap hari.

Wujudkan rutin tertentu pada waktu makan, melakukan kerja rumah, bermain atau sebelum tidur.

Sebagai contoh, minta anak meletakkan pakaian yang akan dipakai keesokan harinya, ia boleh mencipta 1 struktur penting dalam kehidupannya.

4. Pecahan tugasan

Bahagikan tugasan menjadi pecahan kerja kecil yang boleh dikendalikan dengan mudah.

Cuba gunakan kalendar dinding besar untuk membantu mengingatkan anak tentang tugas mereka.

Penggunaan kod warna untuk tugasan rumah dan sekolah boleh menjadikan anda lebih teruja dalam menyiapkan tugasan.

Bahkan, rutin pada waktu pagi juga perlu dipecahkan kepada tugasan-tugasan kecil.

5. Hadkan gangguan

Antara cara mendidik anak hiperaktif adalah dengan
 mengehadkan masa skrin
 dan perbanyakkan masa
 melakukan aktiviti menarik di luar rumah
.

Ini kerana pendedahan kepada gajet boleh mendorong tingkah laku impulsif dan harus dikawal.

6. Mengaturkan corak tidur

Waktu tidur mungkin sangat sukar bagi kanak-kanak yang menderita ADHD
. Anak yang tidak cukup tidur mudah hilang fokus, hiperaktif dan akan bertindak melulu.

Membantu anak untuk mendapat tidur yang lena adalah penting.

Antara tip keibubapaan yang boleh dilakukan untuk membantu mereka mendapat rehat yang baik adalah dengan menyingkirkan perangsang seperti gula dan kafein serta mengurangkan
 waktu menghadap televisyen
.

Wujudkan 1 rutin harian tidur yang sihat dan menenangkan.

7. Ambil masa untuk berehat

Dalam masa tertentu anda mungkin akan berasa penat atau kecewa dengan diri mahupun anak.

Seperti anak yang perlukan rehat semasa belajar, begitu juga diri anda. Tetapkan waktu tertentu untuk bersendirian.

Pertimbangkan untuk mengupah pengasuh bagi membantu menjaga anak.

Antara pilihan cara rehat terbaik yang boleh anda lakukan adalah:

Pergi berjalan-jalan di taman

Bersenam di gim

Mandi dengan santai dan tenang

Elakkan 4 cara mendidik anak hiperaktif ini

Berikut adalah 4 perkara yang perlu ibu bapa hindari daripada lakukannya ketika mendidik anak dengan ADHD.

1. Jangan terlalu berkeras

Bersedia untuk berkompromi dengan anak.

Misalnya, anak telah menyiapkan 2 daripada 3 tugas yang anda tetapkan, pertimbangkan untuk bersikap fleksibel bagi tugas ketiga yang belum selesai.

Ini adalah 1 proses pembelajaran dan setiap usaha walaupun kecil tetap penting.

2. Jangan keterlaluan dan mengamuk

Ingat bahawa tingkah laku anak hiperaktif disebabkan oleh kecelaruan.

ADHD mungkin tidak kelihatan di luar, tetapi ini adalah 1 ketidakupayaan dan harus dilayani seadanya.

Ketika anda mula berasa marah atau kecewa, ingatlah bahawa anak anda berbeza berbanding kanak-kanak seusianya yang lain.

3. Jangan bersikap negatif

Cara mendidik anak hiperaktif yang dikongsikan kedengaran mudah, kan?

Tetapi lakukannya satu persatu dan kekalkan dalam perspektif. Apa yang membuatkan anda tertekan atau malu pada hari ini, mungkin tidak akan berulang lagi pada masa depan. Bersabar.

4. Elakkan daripada membiarkan masalah anak mengawal situasi

Ingatlah bahawa anda adalah ibu bapa dan bertanggungjawab untuk menetapkan peraturan berkaitan tingkah laku yang boleh diterima di dalam rumah.

Banyakkan bersabar dan bertoleransi tetapi jangan biarkan diri dibuli atau dikawal oleh tingkah laku anak.

Jangan berputus asa

Setiap ibu bapa mempunyai pengaruh besar terhadap tingkah laku anak yang masih kecil.

Mempelajari dan mempraktikkan terapi tingkah laku memerlukan masa dan usaha. Tetapi percayalah, ia mempunyai faedah berkekalan kepada anak ADHD.

Dengan kesabaran, kasih sayang, dan banyak sokongan dalam mempraktikkan cara mendidik anak hiperaktif, anda pasti akan dapat menguruskan si kecil dengan kecelaruan hiperaktif kurang daya tumpuan dengan baik.


Ini Yang Anda Perlu Ketahui Sewaktu Minggu Ketika Kehamilan!

Perkembangan bayi

Perkembangan bayi dalam kandungan (minggu ketiga kehamilan)

Walaupun anda mungkin tidak merasa kehamilan tetapi ada bayi yang tumbuh dan membesar dalam diri anda. Telur yang disenyawakan akan melalui proses pembahagian sel. Selepas 30 jam telur tersebut akan terbahagi kepada dua sel, kemudian 4 sel, kemudian lapan, dan berterusan terbahagi sambil bergerak daripada tiub fallopian ke uterus. Apabila sampai di uterus,
kumpulan sel ini kelihatan seperti bebola kecil dan dipanggil embrio.

Embrio tersebut akan menjadi berlohong dan diisi dengan cecair- dikenali sebagai blastosis. Berdekatan dengan waktu penghujung minggu ketiga kehamilan, blastosis akan menempel dirinya pada dinding uterus. Proses ini dinamakan implantasi.

Penempelan dalam uterus menghasilkan hubungan yang penting: endometrium akan menyediakan nutrien dan pembuangan bahan kumuh untuk perkembangan embrio.
Selepas beberapa ketika, implan akan berkembang menjadi plasenta
, yang dapat membantu memberikan nutrien pada bayi sepanjang 9 bulan tersebut.

Perubahan hidup & tubuh badan

Bagaimanakah perubahan badan saya sewaktu minggu ketiga kehamilan?

Badan anda akan melalui pelbagai perubahan untuk menyokong tumbesaran janin. Pada waktu ini, anda mungkin tidak mengetahui bahawa anda hamil. Anda mungkin akan mendapati titik pendarahan pada penghujung minggu ini. Ini dipanggil pendarahan implantasi
“implantation spotting.”
 Ini bermakna telur yang telah disenyawakan itu telah menempel pada lapisan uterus. Tidak semua wanita akan mengalami pendarahan ini dan sesetengah wanita
mungkin akan tersilap menganggapnya sebagai darah haid.

Apakah yang perlu saya beri perhatian?

Loya kehamilan,
seperti mengidam jeruk dan aiskrim adalah antara simptom kehamilan yang jelas tetapi tidak semestinya berlaku dalam semua kes
. Kajian menunjukkan hampir satu pertiga wanita hamil akan mengalami loya dan muntah disebabkan kehamilan dan ¼ daripada baki selebihnya tidak mengalami simptom ini. Jika anda antara mereka yang tidak pernah berasa loya atau hanya kadangkala menjadi loya, anda adalah wanita hamil yang beruntung.

Tiga perempat perempuan hamil akan mengalami rasa loya sepanjang hari. Bagaimanapun, sila bertenang jika anda mempunyai masalah untuk makan dan turun berat badan pada 3 bulan pertama kehamilan, ini tidak akan menjejaskan kandungan selagi mana anda bertambah berat badan selepas itu.
Pertambahan berat badan akan mudah berlaku
 kerana raya loya dan muntah akan hilang selepas pertengahan minggu ke-12 atau minggu ke-14 kehamilan.

Pertemuan dengan doktor

Apa yang harus saya maklumkan pada doktor?

Cakap dengan doktor anda segera jika anda mengesyaki anda hamil.
Doktor mungkin akan menyuruh anda menjalani ujian kehamilan.
 Anda mungkin tidak perlu berjumpa doktor hingga minggu ke-8 kehamilan.

Apakah ujian yang perlu saya tahu?

Cara terbaik untuk mengesahkan kehamilan anda adalah dengan menggunakan ujian kehamilan di rumah. Anda boleh membelinya di farmasi setempat. Ujian ini dapat menentukan kehamilan seawal hari pertama anda tidak datang haid. Anda boleh membeli beberapa alat ujian untuk memastikan keputusannya. Ujian ini mengukur hormon tertentu yang terdapat dalam air kencing. Hormon ini dipanggil
Human Chorionic Gonadotropin (HCG). Ia dirembeskan oleh plasenta. Bergantung kepada jenis ujian kehamilan, keputusan positif akan menunjukkan tanda tambah atau 2 garisan merah jambu.

Kesihatan & keselamatan

Apakah yang perlu saya tahu untuk kesihatan dan keselamatan semasa hamil?

Membawa kandungan dalam diri anda selama 9 bulan bukanlah mudah. Anda mungkin mula risau tentang bagaimana ini akan mengubah kehidupan sosial, bagaimana anda menguruskan kerja atau jika apa yang anda makan selamat untuk kandungan atau tidak. Anda patut tahu bahawa perkembangan bayi anda bukan sahaja bergantung kepada pemakanan anda, tetapi juga emosi anda.

Apabila anda risau atau merasa resah,
badan anda akan menghasilkan hormon stres dipanggil kortisol
. Hormon ini akan membuatkan degupan jantung anda meningkat dan mencetuskan tindak balas keradangan dalam badan anda. Banyak kajian telah menunjukkan kaitan antara keradangan dan keadaan kesihatan yang tidak baik, membawa kepada masalah perkembangan dalam bayi. Tambahan pula, wanita yang menghadapi stres dalam trimester pertama kehamilan akan mempunyai risiko keguguran yang lebih tinggi.

Untuk keselamatan anda dan embrio yang sedang membesar, terdapat beberapa tips untuk menangani stres sewaktu kehamilan:

Luahkan perasaan dengan seseorang. Anda mungkin tidak mahu membebankan pasangan atau kawan anda dengan masalah anda tetapi ia lebih membantu berbanding menahan perasaan. Cuba untuk meluahkan perasaan dengan seseorang. Anda akan merasa lebih baik selepas itu.

Relaks. Meditasi dan teknik relaksasi dapat membantu. Anda boleh mengubat diri dengan meminum teh panas atau membaca buku kegemaran anda.

Dengar muzik.
Muzik ialah cara yang bagus untuk mengawal kadar kortisol anda.

Kerapkan bersenam. Sertai kelas yoga pranatal, kelas renang, atau berjalan. Senaman ini dapat membantu anda menangani stres di samping menyediakan badan anda untuk proses kehamilan. Anda juga mungkin akan merasakan
burst mood
 dan energi.

Merasa stres sewaktu kehamilan adalah normal. Adalah penting untuk menangani stres sebelum membahayakan kandungan. Jom kita lihat apa yang berlaku dalam minggu ke 4!


Larangan Rentas Daerah Berkuatkuasa Jam 12 Malam Ini Di Sabah! Amerika Turut Bertindak?

Untuk mendapatkan lebih banyak info tentang coronavirus di Malaysia, sila dapatkannya di sini.

Mungkin ekoran terlalu sibuk dengan Pilihan Raya Negeri di Sabah, kita semua terleka atau terlupa dengan pandemik COVID-19 yang masih wujud.

Hakikatnya, penularan wabak virus korona baharu ini masih lagi berleluasa dan langkah pencegahan haruslah diamalkan oleh setiap rakyat jelata.

Di Malaysia, berikut adalah statistik kes sehingga kini
:

[covid_19]

Terbaharu, ada satu kenyataan yang mengatakan bahawa Larangan Rentas Daerah di Sabah berkuatkuasa jam 12 malam ini! Benarkah?

Peningkatan kes COVID-19 di Sabah

Sehingga tarikh 1 Oktober 2020, sebanyak 260 kes positif virus korona baharu telah dikesan dengan 259 kes tempatan dan 1 kes import.

Ini menjadikan kes positif COVID-19 di negara kita telah melonjak kepada 11,484 kes!

Penderita yang telah sembuh sehingga sekarang adalah seramai 10,014 orang manakala yang menemui maut pula adalah seramai 136 orang.

Apa yang lebih membimbangkan adalah
 telah wujud banyak lagi kluster baharu di seluruh Malaysia
 terutamanya di negeri Sabah.

Berikut adalah antara kluster-kluster yang sedang hangat diperkatakan bukan sahaja di Sabah, tetapi juga di Semenanjung Malaysia:

Bangau-bangau (Sabah)

Joo Hwa (Sabah)

Bakau (Sabah)

Laut (Sabah)

Benteng LD (Sabah)

Kampung Sakong (Sabah)

Jalan Meru (Selangor)

Bakawali (Johor)

Tembok (Kedah)

Bah Ketil (Kedah)

Selasih (Putrajaya)

Dari senarai yang dikeluarkan oleh Kementerian Kesihatan Malaysia (KKM) ini, dapat dilihat bahawa negeri Sabah merupakan
majoriti dari kluster COVID-19 yang baharu
.

Ini mungkin ada kaitannya dengan Pilihan Raya Negeri yang telah mengumpulkan ramai individu dalam satu perhimpunan
sekali gus mengabaikan pengamalan jarak sosial
.

Anda mungkin berminat dengan artikel ini:

Larangan rentas daerah di Sabah

Disebabkan itu, Mesyuarat Khas Menteri-Menteri pada 2 Oktober 2020 telah memutuskan untuk melaksanakan Larangan Rentas Daerah di Sabah.

Ia akan berkuatkuasa pada jam 12.01 malam 3 Oktober 2020 dan mungkin akan berakhir pada 16 Oktober 2020 jika keadaan dapat dikawal kembali.

“Sektor penting seperti bekalan makanan, perubatan, keselamatan dan perkhidmatan lain masih dibenarkan untuk melakukan rentas daerah,’ jelas Menteri Kanan (Keselamatan), Datuk Seri Ismail Sabri Yaakob.

Beliau turut memaklumkan bahawa mereka yang sedang dikuarantin atau akan tamat tempoh kuarantin sepanjang tempoh berkenaan dibenarkan pulang ke daerah masing-masing.

Baca juga:

195 Tempat Dilanda Wabak COVID-19, Sila Kuarantin Diri Jika Pernah Ke Tempat Ini #StayAtHome

Tular Kes Coronavirus Di KL, JANGAN Pentingkan Diri! Kuarantin Langkah Utama

Perintah Kawalan Pergerakan Diperketat Bersasar (PKPDB) di empat daerah iaitu Tawau, Lahad Datu, Kunak dan Semporna yang diumumkan sebelum ini pula akan kekal berkuatkuasa seperti biasa.

Sebarang sekatan dan maklumat lanjutan akan dimaklumkan oleh kerajaan negeri Sabah dari semasa ke semasa.

Ya, ini adalah salah satu langkah yang wajar diambil oleh kita semua bagi
mengelakkan penularan virus korona baharu ini menjadi lebih teruk
!

Amerika mula ambil langkah sepatutnya?

Dalam ciapan Twitter milik Presiden Amerika Syarikat Donald Trump, dimaklumkan bahawa beliau dan juga isteri telah didapati positif COVID-19.

Lantaran itu, beliau turut memaklumkan akan mula berkuarantin dan memulakan proses rawatan secepat yang mungkin.

Meskipun negara Uncle Sam ini mencatatkan statistik positif kes virus korona baharu, mereka masih tidak mengumumkan sebarang perintah untuk mengawal pergerakan.

Adakah ini masanya agar Amerika Syarikat untuk mula ambil langkah
 sepatutnya?

Perang COVID-19 belum tamat, jangan terlalu selesa!

Bermula jam 12 malam ini, Larangan Rentas Daerah di Sabah akan mula berkuatkuasa dan disarankan agar semua individu terlibat memberi kerjasama yang bagus.

Akhir kata, perang melawan virus korona baharu ini masih belum tamat bukan sahaja di Sabah malahan di seluruh Malaysia.

Terus mengamalkan langkah pencegahan dan mengurangkan pergerakan
 agar kita semua dapat melawannya bersama.

#Stayathome

[mc4wp_form id=’115319″]

#HelloHealthGroup, #HelloDoktor, #HelloHealthCoronaVirus


Baru Menerima Diagnosis Kanser Paru-Paru? Bertenang & Jangan Takut, Anda Boleh Atasinya!

Diagnosis kanser paru-paru
 boleh membangkitkan pelbagai jenis tekanan emosi. Kebanyakan pesakit akan rasa sedih, marah dan tertekan setelah didiagnosis dengan
kanser paru-paru
.

Pesakit yang menerima berita mengenai kanser mungkin sukar untuk menerima hakikat. Namun, itu bukan bermaksud apa yang pesakit rasa adalah sesuatu yang tidak normal.

Semua rasa ini merupakan satu reaksi normal yang berlaku apabila seseorang itu didiagnosis dengan kanser. Untuk pengetahuan anda, perkara yang paling penting untuk bantu seseorang itu
move on
 ialah berdamai dengan diagnosis yang diterima.

Rasa takut yang disebabkan oleh kanser paru-paru mungkin akan mengambil masa beberapa hari, berminggu-minggu atau berbulan-bulan untuk hilang.

Individu yang menghidap kanser akan menempuh perjalanan yang sukar.

Walau bagaimanapun, anda tidak perlu melaluinya seorang diri. Pastikan anda mempunyai teman rapat yang boleh berada disamping semasa menentang penyakit ini.

Dalam artikel ini, penulis akan kongsikan beberapa perasaan dan tekanan emosi yang normal untuk pesakit kanser.

Untuk mendapatkan lebih banyak info tentang Kanser, sila dapatkannya
di sini.

1.

Rasa hidup bukan dalam kawalan

Ketika anda mula-mula
didiagnosis dengan kanser paru-paru
, anda mungkin akan rasa inilah pengakhiran hidup anda.

Dengan segala yang tidak pasti pada masa hadapan, sukar untuk anda rasa gembira atau lega apabila hanya memikirkan tentang apa yang menunggu di hujung jalan.

Selalunya, pesakit akan alami tekanan emosi dan:

Memikirkan berapa lama lagi mereka boleh hidup

Terganggu dengan rutin baru yang merangkumi lawatan ke hospital dan juga rawatan kanser

Rasa keliru apabila doktor menggunakan terma yang tidak difahami

Rasa berseorangan dan sunyi

Ada orang yang lebih mudah menjalani hidup jika mereka sentiasa sibuk. Oleh sebab itu, jika anda mempunyai tenaga, cuba lakukan aktiviti seperti melukis, bermain alat muzik dan membaca.

Namun, bukan semua orang boleh lakukan perkara yang sama. Setiap individu mungkin perlukan sesuatu yang berbeza.

Oleh sebab itu, perkara pertama yang anda perlu lakukan setelah mendapat
diagnosis kanser
 ialah belajar mengenai kanser yang anda hidapi.

Pastikan anda sentiasa bertanya kepada doktor jika mempunyai sebarang kekeliruan.

2. Tekanan emosi –
Cuba menafikan

Apabila pesakit baru didiagnosis dengan kanser, mereka mungkin sukar untuk menerima hakikat sebenar tentang penyakit yang mereka alami.

Namun, fasa
denial
 atau penafian merupakan sesuatu yang normal. Pesakit mungkin memerlukan masa untuk mengurangkan gangguan emosi dan cuba menerima semuanya dengan hati yang terbuka.

Tetapi, penafian boleh bertukar menjadi sesuatu yang serius pada masa hadapan jika ia tidak dikawal dengan betul.

Jika ia berlangsung dalam satu jangka masa yang lama, pesakit mungkin akan kerap menangguh-nangguh rawatan yang mereka sepatutnya lakukan untuk menyembuhkan kanser.

Namun, lama-kelamaan,  kebanyakan pesakit akan menerima diagnosis mereka dengan hati yang terbuka.

Pesakit juga akan menjadi bersemangat dan kembali berharap untuk keputusan yang terbaik setelah mereka melakukan rawatan untuk mengubati kanser yang dialami.

3. Kemarahan

Rasa marah juga merupakan sesuatu yang normal dalam kalangan pesakit kanser.

Mungkin anda akan rasa marah terhadap diri sendiri, ahli keluarga ataupun doktor di hospital apabila menerima diagnosis mengenai kanser yang anda alami.

Kemarahan merupakan satu perasaan yang sukar untuk dihilangkan.
Kadangkala, kemarahan turut datang bersama perasaan lain seperti panik, kecewa, gelisah dan takut.

Anda tidak perlu berlakon seperti semuanya normal dan dalam kawalan jika anda rasa marah. Kemarahan merupakan sesuatu yang tidak sihat jika ia dipendam lama.

Salah satu cara yang anda boleh lakukan untuk kurangkan kemarahan ialah dengan berterus terang bersama ahli keluarga anda. Pastikan mereka faham tentang kemarahan yang anda rasai.

Selain itu, anda juga boleh meminta pertolongan daripada kaunselor. Untuk pengetahuan, kaunselor boleh bantu pesakit untuk mengawal rasa marah yang anda rasai. Malah, rasa marah itu juga boleh ditukar kepada sesuatu yang dapat memberi motivasi untuk melawan kanser!

4. Alami gangguan emosi seperti ketakutan dan kerisauan

Diagnosis kanser merupakan sesuatu yang amat menakutkan dan merisaukan.

Salah satu perkara yang boleh menyebabkan pesakit kanser rasa takut dan risau ialah kemungkinan untuk mereka merasakan kesakitan dalam satu jangka masa yang panjang.

Kadangkala, gangguan emosi ini terjadi setelah pesakit mendengar terlalu banyak cerita dan khabar angin yang tidak benar mengenai penyakit mereka.

Walau bagaimanapun, ramai pesakit akan mula rasa lega apabila mereka mendengar penjelasan sebenar daripada doktor ataupun jururawat.

Oleh sebab itu, pesakit perlulah belajar mengenai penyakit yang mereka alami. Jangan biarkan khabar angin buatkan anda rasa takut tanpa sebab!

Malah, ada kajian yang membuktikan bahawa mereka yang lebih berpengetahuan mengenai penyakit yang dialami mempunyai peratusan yang lebih tinggi untuk sembuh berbanding mereka yang tidak tahu apa-apa mengenai penyakit tersebut.

5.
Harapan untuk sembuh daripada kanser paru-paru

Ketika pesakit menerima kenyataan tentang penyakit mereka, selalunya penerimaan ini akan disertai dengan satu pengharapan.

Ada banyak sebab mengapa pesakit boleh rasa berharap. Untuk pengetahuan anda, jutaan pesakit kanser di luar sana masih lagi hidup dan bernafas seperti biasa.

Mereka juga dapat jalani hidup yang normal selepas
rawatan kanser
 bersama keluarga tersayang.

Oleh sebab itu, jangan pernah berhenti berharap. Malah, ada juga sebahagian doktor yang yakin bahawa pengharapan mempunyai kuasa penyembuhannya yang tersendiri!


Sawan Termenung (Petit mal seizure)

Definisi

Apa itu Sawan Termenung (Petit mal seizure)?

Sawan termenung berlaku apabila kesedaran hilang dalam masa yang singkat dan secara tiba-tiba. Individu yang mengalami sawan ini kelihatan seperti merenung sesuatu dalam masa beberapa saat. Sawan jenis ini biasanya tidak melibatkan kecederaan fizikal. Sawan termenung biasanya boleh dikawal dengan pengambilan ubat anti-sawan. Sesetengah kanak-kanak juga mengalami sawan jenis lain. Ramai kanak-kanak dapat mengatasi sawan ini setelah meningkat dewasa.

Apakah kebarangkalian Sawan Termenung (Petit mal seizure)?

Sawan termenung biasanya berlaku kepada kanak-kanak dalam linkungan umur 4 hingga 14 tahun. Tetapi, ia juga boleh berlaku dalam kalangan orang dewasa dan lewat remaja. Sila berbincang dengan doktor anda untuk maklumat lanjut.

Simptom-simptom

Apakah simptom-simptom Sawan Termenung (Petit mal seizure)?

Simptom lazim bagi sawan termenung ialah:

Merenung kosong

Mengetap bibir

Kelopak mata bergerak laju

Terhenti percakapan

Pergerakan tangan secara tiba-tiba

Bersandar ke depan atau belakang

Kelihatan tidak bergerak secara tiba-tiba

Individu dewasa sering menyatakan bahawa kanak-kanak yang mengalami sawan termenung ini tidak berkelakuan baik atau tidak menumpukan perhatian. Guru kepada kanak-kanak ini yang biasanya mengesan simptom awal sawan tersebut. Kanak-kanak ini kelihatan tidak wujud daripada tubuh mereka untuk sementara waktu.

Anda boleh mengesan seseorang itu mengalami sawan termenung kerana pesakit biasanya tidak menyedari keadaan sekeliling, walaupun dengan sentuhan atau bunyi.
Grand mal seizures
bermula dengan aura atau tanda amaran. Tetapi, sawan termenung berlaku secara tiba-tiba tanpa sebarang amaran. Menagmbil langkah berjaga-jaga untuk melindungi pesakit adalah sangat penting.

Terdapat beberapa simptom yang tidak disenaraikan di atas. Sila berunding dengan doktor sekiranya anda mempunyai sebarang persoalan berkaitan simptom yang anda alami.

Bila saya harus berjumpa doktor?

Jika anda mempunyai sebarang tanda atau simptom seperti yang dinyatakan di atas, atau sebarang persoalan, sila berunding dengan doktor anda. Setiap individu memberi tindak balas berbeza. Berbincang dengan doktor tentang rawatan anda adalah pilihan yang terbaik.

Punca

Apakah punca Sawan Termenung (Petit mal seizure)?

Otak anda merupakan organ yang kompleks dan badan anda bergantung kepadanya dalam banyak perkara. Ia mengekalkan degupan jantung dan pernafasan anda. Sel saraf dalam otak menghantar isyarat elektrik dan kimia antara satu sama lain untuk berhubung. Sawan menggganggu aktiviti elektrik ini di dalam otak. Semasa serangan sawan, isyarat elektrik dalam otak anda berulang. Individu yang mengalami sawan ini juga mengalami perubahan paras
 neurotransmitte
r.
Neurotransmitte
r merupakan bahan kimia yang membantu sel berhubung.

Pengkaji masih tidak mengetahui punca khusus sawan termenung ini. Keadaan ini mungkin berlaku dalam keturunan dan diwarisi daripada satu generasi kepada generasi yang lain. Bernafas dengan laju atau lampu yang memancar juga mencetuskan sawan termenung kepada individu lain. Doktor mungkin tidak dapat menemui punca khusus bagi sesetengah pesakit.

Faktor-faktor Risiko

Apakah yang meningkatkan risiko saya kepada
sawan termenung
?

Terdapat banyak faktor risiko bagi sawan termenung, antaranya ialah:

Sawan termenung biasanya berlaku dalam kalangan kanak-kanak berumur antara 4 dan 10 tahun.

Secara amnya, kebanyakan jenis sawan berlaku dalam kalangan kanak-kanak lelaki, tetapi sawan termenung ini lazim berlaku dalam kalangan kanak-kanak perempuan.

Sejarah sawan
febrile
/ sawan demam. Bayi atau kanak-kanak yang mengalami sawan akibat demam berisiko tinggi untuk mendapat sawan termenung.

Sejarah ahli keluarga. Hampir separuh kanak-kanak yang mengalami sawan termenung mempunyai saudara terdekat yang mempunyai sejarah sawan termenung

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana pesakit Sawan Termenung (Petit mal seizure) didiagnosis?

Doktor akan meminta keterangan yang teliti tentang sawan dan melakukan pemeriksaan fizikal. Antara ujian yang akan dilakukan ialah:

Electroencephalography (EEG). Prosedure yang tidak sakit ini mengukur gelombang aktiviti elektrik dalam otak. Gelombang otak dihantar kepada mesin EEG melalui elektod kecil yang diletakkan di kepala dengan pelekat atau topi elastik.  Anak anda diminta untuk bernafas dengan laju atau melihat pada lampu yang berkelip, cubaan untuk mencetuskan sawan. Semasa serangan sawan berlaku, corak EEG akan berbeza daripada keadaan normal.

Imbasan otak. Ujian seperti pengimejan resonans magnetik (MRI) boleh menghasilkan imej terperinci otak, membantu mengesan masalah lain, seperti strok atau ketumbuhan otak. Kerana anak anda perlu bertahan lama dalam jangka masa yang panjang, berbincanglah dengan doktor anda tentang kemungkinan penggunaan ubat sedasi.

Bagaimana pesakit Sawan Termenung (Petit mal seizure) dirawat?

Doktor anda lebih suka memulakan rawatan dengan memberi ubat anti-sawan dengan dos paling rendah dan menambah dos sekiranya perlu untuk mengawal sawan. Kebanyakan kanak-kanak berhenti mengambil ubat anti-sawan dibawah penyeliaan doktor, selepas mereka bebas daripada sawan selama dua tahun.

Ubat yang dipreskrip untuk sawan termenung ialah:

Ethosuximide (Zarontin). Kebanyakan doktor menggunakan ubat ini pada rawatan awal sawan termenung. Sawan bertindak balas baik dengan ubat ini dalam kebanyakan kes.

Valproic acid (Depakene). Kerana ubat ini dikaitakan dengan kecacatan kelahiran yang tinggi, doktor menasihatkan wanita yang ingin atau sedang hamil untuk tidak mengambil ubat ini. Wanita yang tidak dapat mengawal sawan dengan ubat lain perlu berbincang dengan doktor tentang kemungkinan risiko yang akan dihadapi.

Lamotrigine (Lamictal). Beberapa kajian menyatakan bahawa ubat ini kurang berkesan berbanding ethosuximide atau asid valproic, tetapi mempunyai kurang kesan sampingan.

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil untuk menangani Sawan Termenung (Petit mal seizure)?

Gaya hidup dan kaedah pengubatan sampingan berikut dapat membantu anda menangani sawan termenung:

Pesakit sawan termenung mungkin memilih untuk memakai gelang perubatan untuk pengenalan bagi tujuan perubatan kecemasan. Gelang ini perlu menyatakan siapa yang perlu dihubungi dalam keadaan kecemasan dan apa jenis ubat yang perlu diambil. Ia adalah idea yang bagus untuk guru, jurulatih dan pekerja pusat jagaan kanak-kanak untuk tahu mengenai sawan tersebut.

Walaupun pesakit terkawal dengan ubat, sawan mungkin menjejaskan kehidupan anak anda, seperti tempoh tumpuan dan pembelajaran. Mereka perlu bebas daripada sawan dalam jangka masa tertentu (interval berbeza antara negara) sebelum dapat memandu.

Berbincang dengan individu lain, yang mengalami keadaan yang sama mungkin dapat membantu anda. Di samping memberi sokongan, mereka juga dapat memberi nasihat atau tip untuk mengatasi masalah ini.

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


Sepsis

Definisi

Apa itu Sepsis?

Sepsis, juga digelar septicaemia atau keracunan darah, ialah komplikasi dari jangkitan atau kecederaan yang berpotensi mengancam nyawa anda. Ia adalah hasil dari pelepasan bahan kimia ke dalam aliran darah untuk melawan jangkitan yang telah merangsang tindakbalas radang di seluruh badan. Keradangan ini boleh merangsang rangkaian perubahan yang akan merosakkan banyak sistem organ menyebabkan kegagalan padanya.

Apakah kebarangkalian Sepsis?

Sepsis paling kerap dan bahaya bagi dewasa tua atau mereka yang mempunyai sistem imun yang lemah tetapi ia boleh berlaku pada semua peringkat umur. Ia boleh diuruskan dengan mengurangkan faktor risiko. Sila berbincang dengan doktor untuk maklumat lanjut.

Simptom-simptom

Apakah simptom-simptom Sepsis?

Tanda-tanda dan simptom-simptom sepsis yang kerap ialah:

Suhu badan melebihi 38.3°C atau di bawah 36°c;

Kadar degupan jantung melebihi 90 setiap minit;

Kadar pernafasan melebihi 20 setiap minit.

Sepsis yang teruk boleh menunjukkan tanda dan simptom seperti:

Pengurangan air kencing yang signifikan;

Perubahan mendadak pada status mental;

Pengurangan pada kiraan platelet;

Susah bernafas;

Jantung mengepam darah secara abnormal;

Sakit abdomen;

Kejutan septik.

Mungkin terdapat beberapa tanda atau simptom yang tidak disenaraikan di atas. Jika anda mempunyai sebarang kebimbangan tentang simptom-simptom tersebut, sila berjumpa dengan doktor anda.

Bila saya harus berjumpa doktor?

Anda harus menghubungi doktor jika anda mengalami perkara di bawah:

Anda mengalami jangkitan atau menunjukkan tanda dan simptom sepsis selepas pembedahan;

Anda mengalami sepsis yang teruk atau kejutan septik.

Punca

Apakah Punca Sepsis?

Jangkitan bakteria, virus dan fungus menyumbang kepada sepsis. Paling kerap ialah pneumonia, jangkitan abdomen, jangkitan buah pinggang dan jangkitan aliran darah.

Populasi menua juga dipercayai menjadi sebab kepada sepsis. Di samping itu, keadaan bakteria yang melawan bakteria boleh menyebabkan sepsis, bermakna sebahagian jenis bakteria boleh melawan kesan antibiotik yang pernah membunuhnya. Sebab lain ialah sistem imun lemah disebabkan oleh HIV, rawatan kanser atau ubat-ubatan untuk pemindahan organ.

Faktor-faktor Risiko

Apakah yang meningkatkan risiko saya kepada Sepsis?

Terdapat banyak faktor risikonya seperti:

Terlalu muda atau terlalu tua;

Sistem imun lemah;

Sedia ada dalam keadaan sakit;

Mempunyai luka atau kecederaan seperti terbakar;

Mengandungi alatan invasif seperti kateter intravena atau tiub pernafasan.

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana pesakit Sepsis didiagnosis?

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana pesakit Sepsis dirawat?

Ujian diperlukan oleh doktor anda untuk menentukan jika anda ada sepsis dan mengenal pasti keterukan jangkitan anda.

Ujian darah mungkin menjadi langkah pertama yang anda perlukan. Ia boleh membantu mengesan jangkitan, masalah pembekuan darah, fungsi hati atau buah pinggang abnormal, pengurangan kadar oksigen, ketidakstabilan pada mineral yang digelar electrolytes yang memberi kesan kepada kadar air di dalam badan dan juga keasidan darah.

Selain dari keputusan ujian darah dan simptom-simptom anda, ujian lain yang boleh dijalankan ialah ujian air kencing untuk melihat jika ada bakteria di dalam air kencing, ujian rembesan luka untuk melihat jangkitan pada luka terbuka, ujian rembesan lendir untuk mengetahui jenis kuman yang menyebabkan jangkitan.

Jika ujian-ujian di atas tidak membantu mencari sumber jangkitan, beberapa ujian lain boleh digunakan untuk membantu diagnosis. X-ray untuk melihat paru-paru, imbasan CT untuk melihat kebarangkalian jangkitan appendiks, pankreas atau kawasan usus. Ultrasonik untuk melihat jangkitan di dalam hempedu atau ovari dan MRI yang boleh mengesan jangkitan tisu lembut.

Bagaimanakan sepsis dirawat?

Jika anda mengesan sepsis pada peringkat awal dan organ-organ penting masih tidak terkesan, anda boleh menggunakan antibiotik untuk merawat jangkitan di rumah. Dalam situasi ini, anda boleh menjangkakan untuk pulih sepenuhnya.

Tetapi jika anda tidak merawat sepsis tersebut, ia boleh berkembang menjadi kejutan septik dan bahkan boleh mambawa maut. Dalam kes ini, doktor kebiasaannya menggunakan beberapa ubat untuk merawat sepsis. Ia boleh jadi antibiotik melalui IV untuk melawan jangkitan, ubat vasoaktif untuk meningkatkan tekanan darah, insulin untuk menstabilkan gula dalam darah, kortikosteroid untuk mengurangkan keradangan dan ubat tahan sakit.

Apabila sepsis anda teruk, kuantiti cecair IV yang banyak dan alat bantuan pernafasan diperlukan. Dialisis mungkin diperlukan jika buah pinggang terkesan. Semasa dialisis, sebuah mesin mengambil alih tugas buah pinggang untuk mencuci darah dari bahan buangan berbahaya, garam dan lebihan air.

Dalam sesetengah kes, pembedahan mungkin diperlukan untuk membuang sumber jangkitan. Ini termasuk mengalirkan abses yang diisi dengan nanah atau membuang tisu yang dijangkiti.

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil untuk menangani Sepsis?

Gaya hidup dan kaedah pengubatan sampingan berikut mungkin membantu anda mengatasi sepsis:

Mengekalkan cara hidup sihat boleh membantu mengurangkan risiko mendapat jangkitan yang boleh membawa kepada sepsis.

Berhenti merokok dan alkohol adalah digalakkan.

Sekiranya anda mempunyai sebarang pertanyaan, sila berunding dengan doktor untuk memahami dengan lebih baik penyelesaian terbaik untuk anda.

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


5 Perkara Tentang Penyakit Kelamin Yang Anda WAJIB Tahu!

Pernahkah anda mendengar mengenai penyakit kelamin atau STD? Jika anda seorang individu yang mengamalkan seks bebas, ada 5 perkara tentang jangkitan STD ini yang perlu anda tahu.

Baca lebih lanjut tentang Kesihatan Seksual
di sini.

Jangkitan STD

P
enyakit kelamin atau STD merupakan antara jangkitan yang mungkin tidak mempunyai sebarang simptom atau tanda yang boleh diperhatikan sebagai amaran.

Jika anda aktif secara seksual, anda perlu mendapatkan maklumat tentang penyakit kelamin dan mengetahui cara terbaik yang dapat melindungi anda daripada jangkitan.

Mungkin beberapa fakta mengenai penyakit kelamin ini harus anda ketahui.

5 perkara mengenai penyakit kelamin

Mitos 1: Wujud simptom pada pasangan anda

Antara isu utama mengenai penyakit kelamin, kebanyakan jangkitan STD ini tidak mempunyai sebarang simptom atau hanya simptom ringan, terutamanya kepada individu wanita.

Sesetengah simptom STD boleh pergi dan kembali selepas beberapa tempoh.

Jangkitan kelamin ini boleh menjejaskan fungsi badan anda, dan ia boleh tersebar kepada pasangan anda, walaupun anda tidak mempunyai sebarang simptom.

Mitos 2: STD boleh menjangkiti dari sebarang objek yang digunakan pesakit

STD hanya merebak melalui faraj, dubur, atau seks oral.
 Sesetengah jangkitan ini mungkin tersebar kepada bayi ketika proses kehamilan, kelahiran atau menyusu badan.

Herpes boleh tersebar melalui ciuman, jika lepuh (
blister
) herpes berada dalam mulut atau sekitar bibir. Hepatitis B, sifilis, dan HIV – virus AIDS, boleh merebak melalui perkongsian jarum atau sebarang objek yang tercemar melalui darah, dan juga hubungan seksual.

Jangkitan STD tidak akan merebak melalui bersalaman, pelukan, tempat duduk mangkuk tandas, tuala, hidangan makanan, telefon atau gigitan serangga.

Mitos 3: Simptom STD mungkin menyebabkan gangguan tetapi tiada kesan serius

Penyakit kelamin yang tidak dirawat boleh menyebabkan masalah yang lebih kronik. Ia boleh menyebabkan kemandulan,
 masalah pada saluran kencing, kanser vulva, serviks, faraj, zakar dan dubur.

Sesetengah penyakit kelamin, termasuk sifilis dan AIDS boleh mengakibatkan kematian. Tiada penyakit kelamin yang tidak berbahaya.

Mitos 4: Tunggu sehingga muncul simptom

Menunggu sehingga munculnya simptom adalah satu perbuatan sia-sia yang mungkin mendatangkan bahaya memandangkan penyakit kelamin mungkin tidak menunjukkan sebarang simptom.

Sebaiknya, jika anda mengesyaki atau merasakan anda mungkin berisiko kepada jangkitan ini, sila berjumpa doktor secepat mungkin dan pemeriksaan makmal boleh menentukan sama ada anda dijangkiti atau tidak.

Pasangan anda juga berisiko untuk dijangkiti, maka pemeriksaan juga perlu dilakukan. Setiap penyakit kelamin memerlukan rawatan perubatan profesional.

Mitos 5: Hanya sekali jangkitan

Apa yang perlu anda tahu tentang jangkitan STD, badan anda tidak membina sebarang imunisasi kepada sebarang penyakit kelamin.

Jika pasangan anda dijangkiti, anda berdua mungkin akan menyebarkan jangkitan ini sesama sendiri, melainkan anda dan pasangan
mendapatkan rawatan dan merawat segala masalah kesihatan sebelum kembali melakukan seks.

Malah, jika anda pernah terkena jangkitan STD, anda berkemungkinan besar akan dijangkiti sekali lagi.

Apakah simptom penyakit kelamin?

Seperti yang dijelaskan awal tadi, kadangkala tidak wujud sebarang simptom kepada jangkitan ini. Antara simptom berkaitan STD yang mungkin dialami, seperti:

Benjolan, luka atau ketuat berhampiran mulut, dubur, zakar atau faraj.

Bengkak atau kemerahan berhampiran zakar atau faraj.

Ruam.

Kesakitan ketika kencing.

Kehilangan berat, kurang membuang air besar, berpeluh pada waktu malam.

Sakit badan, demam dan menggigil.

Penyakit kuning (
jaundice
).

Keluar cecair dari faraj atau zakar. Cecair dari faraj mungkin mengeluarkan bau.

Pendarahan pada faraj, selain dari tempoh haid.

Kesakitan ketika hubungan seksual
.

Kegatalan yang kronik pada bahagian zakar atau faraj.

Merawat penyakit kelamin

Kebanyakan penyakit kelamin boleh dirawat dengan antibiotik. Jika anda diberikan antibiotik, penting untuk anda mengambilnya sehingga habis walaupun simptom anda sudah tiada.

Jangan pernah mengambil ubatan kepunyaan individu lain untuk merawat penyakit anda. Ini kerana ia menyebabkan kesukaran untuk didiagnosis dan merawat jangkitan.

Mengelakkan penyebaran penyakit kelamin

Jika anda mempunyai jangkitan STD, berhenti melakukan sebarang perhubungan seksual sehingga anda berjumpa doktor dan mendapatkan rawatan.

Ikuti arahan doktor untuk rawatan.

Gunakan kondom apabila ingin melakukan hubungan seks, terutama dengan pasangan baru.

Jangan melakukan hubungan seks melainkan doktor mengatakan anda boleh melakukannya.

Kembali mendapatkan pemeriksaan doktor untuk pemeriksaan semula.

Pastikan pasangan anda turut mendapatkan rawatan.


Alamak, Anak Kaki Buli? Ketahui Cara Mengatasinya

Selalu kita dengar isu anak dibuli. Bagaimana pula kalau isunya bukan kena buli tetapi dia yang membuli. Haaa…ada tak dalam kalangan ibu bapa mempunyai anak kaki buli?

Kenapa membuli?

Ironinya, apabila kanak-kanak membuli, ia merupakan petanda bahawa mereka memerlukan bantuan. Situasi ini mungkin disebabkan kekurangan kasih sayang, mengalami penderaan fizikal atau berdepan dengan isu sosial.

Buli juga dikatakan sebagai satu mekanisma mempertahankan diri apabila pembuli berasa terancam, rasa tidak selamat atau berdepan tekanan di antara rakan sebaya atau daripada persekitarannya.

Kes buli boleh berlaku tanpa melibatkan fizikal dan hanya melibatkan
emosi
. Ia mungkin sekadar ejekan nama orang yang dibuli atau nama bapa, ataupun memanggil mangsa dengan panggilan yang memalukan.

Sebagai individu dewasa mungkin kita berasa bahawa ia satu usikan gurauan. Tetapi penulis pasti zaman kanak-kanak anda dahulu, anda pasti pernah diejek atau mengejek, walaupun sekali, bukan?

Tahu tak, perbuatan itu sebenarnya boleh menyebabkan mangsa ejekan menderita emosi dan menghiris jiwa serta perasaan. Dan sering kali rasa ini akan terpendam selama bertahun lama dan tidak mustahil ia akan bertukar dendam.

Jadi, apakah peranan anda sebagai ibu bapa untuk mengatasi isu anak kaki buli ini?

Tangani isu anak kaki buli

Tiada ibu bapa yang mahukan anak kali buli dan sudah tentu juga tidak wujud ibu bapa sanggup melihat anaknya dibuli. Berikut adalah antara tindakan yang boleh dilakukan jika anda menyedari bahawa anak mempunyai sikap pembuli.

 Hubungan positif

Perhubungan antara ibu bapa dan anak sama ada secara fizikal atau lisan adalah faktor utama yang menentukan tingkah laku anak dalam pergaulannya. Ibu bapa adalah contoh teladan yang paling dekat dan terbaik untuk anak-anak.

 Bercakap

Cari ruang dan masa untuk berbual dengan anak. Berikan peluang untuk anak berkongsi apa yang dirasakannya; rasa benci, takut, marah, rasa tidak selamat dan sebagainya. Ajar mereka untuk mengenal pasti punca wujudnya rasa itu dan cara penyelesaiannya.

 Kawal

Biasanya anak menjadi pembuli kerana terikut dengan apa yang ditontonnya. Jadi sebagai ibu bapa anda harus tahu mengawal apa yang anak anda tengok,
penggunaan internet
 dan media sosial. Pantau dan tapis apa yang menjadi tontonan dan informasi yang diperolehi anak anda.

 Tingkah laku

Perhatikan tingkah laku mereka jika terdapat perubahan yang ketara. Jika terdapat sikap aneh atau berbeza berbanding sebelum ini, berbincanglah dengan sebaiknya. Hindari daripada memarahi dan memaksa anak untuk berubah. Sebaliknya kenal pasti punca mengapa mereka berubah.

Akhir kata

Sebagai ibu bapa, anda perlu prihatin terhadap tingkah laku anak anda. Sekali sekala, luangkan masa bersama mereka dan jangan hanya mementingkan tugasan kerja sehingga mengabaikan keperluan mereka sebagai anak.

Anda mungkin berminat untuk membaca artikel:

Adakah Perbuatan Mengusik dan Membuli itu Berbeza?

Bagaimana Mengetahui Jika Anak Anda Menjadi Mangsa Buli?

Buli: Perempuan Lebih Terkesan Berbanding Lelaki


Autisme: Kecacatan atau Kelainan?

Autisme adalah kecacatan perkembangan yang kompleks, yang biasanya muncul semasa tiga tahun pertama kehidupan disebabkan oleh gangguan neurologi yang mempengaruhi fungsi otak.

Ia adalah empat kali lebih besar dalam kalangan lelaki berbanding perempuan. Autisme tidak menunjukkan sempadan kaum, etnik atau sosial, dan merentasi pendapatan keluarga, gaya hidup dan tahap pendidikan.

Autisme memberi kesan kepada perkembangan normal otak dalam interaksi sosial dan kemahiran komunikasi. Gangguan ini menyebabkannya sukar berhubung dengan dunia luar.

Menurut Pusat Kawalan dan Pencegahan Penyakit (CDC), autisme berlaku sebanyak 1 dalam 68 bayi baru lahir. Ini bermakna kira-kira 9,000 kanak-kanak di Malaysia dilahirkan dengan autisme pada setiap tahun.

Autisme: Kecacatan atau kelainan?

Kelainan (
Difference
)

Kebanyakan dewasa autistik ingin diiktiraf sebagai kelainan bukannya kecacatan walaupun berada di luar dalam kalangan masyarakat menimbulkan cabaran yang besar. Perbezaan deria yang ketara dan pemprosesan neurologi ditentukan oleh otak bersama-sama dengan cabaran yang ada sekarang dengan komunikasi dan pemahaman sosial konvensional adalah perbezaan yang sangat penting.

Kecacatan (
Disability
)

Bagi sesetengah orang, cara autisme berfungsi terhadap tubuh dalam
 menghadapi pelbagai rintangan untuk melalui setiap hari kehidupan. Seseorang mungkin memerlukan peranti komunikasi, peralatan terapi kerja dan menggaji pekerja penjagaan diri. Bagi autistik berdepan cabaran dengan keperluan ini, ini bermakna aspek kecacatan autisme.

Kesan negatif memilih kecacatan atau kelainan

Apabila seseorang memilih kecacatan, ini boleh menyebabkan bakat, kekuatan, keupayaan dan keistimewaannya diabaikan. Namun jika memilih kelainan atau perbezaan, kesukaran dan keperluan yang sebenar tidak hanya diabaikan tetapi mungkin sering sering dipersalahkan kerana orang lain menganggap mereka degil.

JKM pertimbangkan sub-kategori autisme dalam kad OKU

Menurut laporan
freemalaysiatoday p
ada Oktober lalu, Jabatan Kebajikan Masyarakat (JKM) akan mempertimbangkan permintaan ibu bapa untuk mewujudkan sub-kategori autisme dalan kad Orang Kelainan Upaya (OKU) bagi membolehkan golongan berkenaan mengakses perkhidmatan yang lebih spesifik.

Timbalan Menteri Pembangunan Wanita, Keluarga dan Masyarakat Hannah Yeoh berkata ia adalah antara usaha kementerian bagi menjaga kebajikan kanak-kanak autisme selain mewujudkan kesedaran mengenai sindrom itu dalam kalangan masyarakat.

Menurutnya, kementerian telah melaksanakan pelbagai program dalam usaha memberikan kesedaran kepada masyarakat tentang autisme dan menggalakkan ibu bapa mendaftarkan anak autisme mereka.

Jelasnya, antara sebab mengapa masih ramai ibu bapa belum mendaftarkan anak autisme sebagai OKU adalah kerana mereka percaya dengan intervensi awal, kanak-kanak berkenaan tidak perlu berdaftar sebagai OKU.

Namun begitu, ramai yang tidak tahu bahawa kad OKU ini boleh dibatalkan atas pengesahan pegawai perubatan.

Hello Health Group
 tidak menyediakan nasihat perubatan, diagnosis, atau rawatan.


Pakai Topeng Muka Dalam Kapal Terbang TINGKAT Risiko Jangkitan Virus Korona?

Untuk mendapatkan lebih banyak info tentang coronavirus di Malaysia, sila dapatkannya di sini.

Dalam kehangatan isu virus korona dan jangkitan influenza ini, pasti anda semua takut untuk pergi melancong ke negara lain, kan?

Berikut adalah jumlah kes terkini COVID-19 di negara kita:

[covid_19]

Jika ada individu yang berjangkit dalam kapal terbang, alamat habis tersebarlah virus korona kepada semua penumpang. Namun, adakah perkara tersebut benar?

Kebanyakan perkhidmatan penerbangan antarabangsa telah mula menyaring penumpang bagi mengetahui jika ada individu yang berjangkit. Namun, langkah itu mungkin tidak mencukupi terutamanya jika mereka yang berjangkit tidak menunjukkan sebarang simptom.

Bayangkan jika anda sedang menaiki pesawat menuju ke London dan penumpang di sebelah anda terbatuk-batuk. Sukar untuk anda menjauhkan diri daripada penumpang tersebut di dalam pesawat yang agak sempit itu.

Alternatif lain adalah untuk memakai topeng muka bagi melindungi diri anda daripada wabak virus korona. Namun begitu, menurut pakar, pemakaian topeng muka tidak dapat melindungi diri anda daripada jangkitan tersebut.

Baca artikel ini jika anda ingin mengetahui selanjutnya.

Bagaimana jangkitan paru-paru merebak?

Walaupun bukan semua individu tahu berkenaan konsep jangkitan paru-paru merebak melalui udara, namun ramai yang memahami etika ketika bersin dan batuk.

Ada yang menutup mulut dengan tangan dan ada juga yang menggunakan lengan sebagai penghadang kepada virus yang mungkin tersembur keluar ketika batuk.

Oleh sebab
virus korona baharu yang menular baru-baru ini merebak melalui titisan air di udara
, penulis akan menggunakan cara penyebaran itu dalam penjelasan berikutnya.

Sebelum itu, baca fakta mengenai wabak virus korona ini terlebih dahulu:

Apabila seseorang yang ada jangkitan virus ini batuk atau bersin, mereka akan menyemburkan titisan air liur, lendiran hidung dan apa-apa cecair badan yang mengandungi virus.

Jika titisan tersebut terkena individu lain, atau jika mereka tersentuh permukaan yang mempunyai titisan tersebut dan menyentuh muka mereka, risiko untuk mendapat jangkitan adalah tinggi.

Titisan tersebut tidak dipengaruhi oleh aliran udara di sekeliling. Ini bermakna, jika ada angin sekuat mana sekalipun, ia tetap akan jatuh berdekatan dengan individu yang bersin atau batuk.

Menurut Pengarah Perubatan dan Kawalan Jangkitan di Universiti Chicago, Emily Landon, jika kita menggunakan
virus influenza sebagai contoh, apabila seseorang itu bersin
, individu yang berada pada lingkungan 2 meter dalam tempoh 10 minit berisiko untuk mendapat jangkitan tersebut.

“Masa dan jarak merupakan faktor penting dalam penularan virus tersebut.” ujar Landon.

Selain itu, virus korona juga boleh merebak melalui perkakas yang tercemar dengan virus tersebut (fomit). Tempoh masa virus bertahan pada permukaan barang tersebut bergantung kepada permukaan dan kehadiran lendiran atau air liur.

Ini berikutan virus gemar dengan persekitaran yang lembap. Ia tidak boleh hidup lama jika berada pada permukaan yang kering.

Topeng muka tidak berkesan halang virus korona?

Menurut Pertubuhan Kesihatan Sedunia (WHO), mereka yang duduk dalam lingkungan dua baris dengan mereka yang berjangkit, berisiko untuk mendapat jangkitan tersebut.

David Powell, Doktor dan Penasihat Perubatan kepada Persatuan Pengangkutan Udara Antarabangsa menekankan
kepentingan membasuh tangan secara kerap
 dalam menghindarkan penyebaran virus korona.

Topeng muka yang diguna untuk menghindari penyakit dianggap tidak berkesan untuk menghentikan jangkitan. Ia cuma berkesan apabila dipakai oleh pesakit bagi mengelakkan jangkitan tersebut daripada tersebar kepada individu lain.

Baca juga:

Topeng Muka N95 atau Surgical Mask & Mana Satu Boleh Lindungi Anda Dari Coronavirus?

Jangan Ambil Mudah! Pakai Topeng Muka di 3 Lokasi Ini

Walaupun begitu,
 topeng muka yang dipakai tidak boleh digunakan untuk tempoh masa yang lama
. Lendiran dan air liur yang membasahi topeng tersebut boleh menggalakkan pertumbuhan virus dan bakteria yang boleh meningkatkan komplikasi kepada jangkitan lain.

Bagaimana pula dengan sarung tangan? Adakah ia cara yang berkesan untuk mengelakkan penyebaran jangkitan?

Tidak sama sekali. Ini berikutan sentuhan yang dilakukan oleh mereka yang memakai sarung tangan boleh menjadi ‘pengangkutan’ virus tersebut untuk tersebar ke permukaan yang lain.

Anda juga cenderung untuk mengalami perpeluhan tangan menjadikan ia habitat ideal untuk virus dan bakteria tersebar.

Apa perlu anda lakukan untuk elakkan jangkitan virus korona?

Perkara penting yang perlu anda tahu adalah, risiko untuk mendapat jangkitan virus dalam kapal terbang sangat rendah. Ini berikutan sistem pengudaraannya yang ditapis dan mempunyai kebersihan udara yang hampir sama dengan bilik pembedahan.

Udara yang telah ditapis dijamin 99.97% bebas
virus atau partikel lain di dalam udara
. Namun, perkara ini tidak bermakna jangkitan virus tidak akan berlaku sama sekali ketika anda berada di dalam pesawat.

Jika topeng muka dan sarung tangan tidak boleh menghindarkan jangkitan, apa langkah yang boleh diambil?

https://www.facebook.com/HelloDoktorMY/videos/2789383271108165/

Basuh tangan.
 Ignaz Semmelweis, Bapa Perubatan Antiseptik Moden pernah mengerahkan pelajar perubatan di hospitalnya untuk membasuh tangan sebelum menguruskan wanita bersalin. Kesannya, kadar kematian menurun.

Konsep ini boleh diguna pakai untuk menguruskan agen (virus atau bakteria) yang boleh tersebar melalui sentuhan. Jika
anda bersin, tutup mulut anda menggunakan lengan atau gunakan tisu yang boleh dibuang serta-merta
.

Pusat Kawalan Penyakit Berjangkit (CDC) telah menyarankan setiap individu untuk menggunakan air dan sabun ketika membasuh tangan. Jika tiada, barulah boleh digunakan
hand sanitizer
 yang mudah untuk dibawa ke mana-mana.

Artikel berkaitan:

Elakkan daripada menggunakan sanitizer
jika terdapat kotoran atau lendiran hingus pada tangan selepas bersin atau batuk. Dalam situasi tersebut, air dan sabun merupakan alternatif yang paling berkesan.

Sanitizer
yang ideal untuk dibeli mengandungi sekurang-kurangnya 60% alkohol bagi membasmi kuman. Bawanya ke mana sahaja anda berada termasuklah jika anda ingin pergi melancong ke luar negara.

[mc4wp_form id=’115319″]

Konklusi

Penulis tidak bermaksud untuk menghalang anda semua daripada mendapatkan bekalan topeng muka atau sarung tangan bagi melindungi diri daripada wabak virus korona. Anda boleh berbuat sedemikian, namun, ia mungkin tidak efektif jika dibandingkan dengan amalan basuh tangan secara kerap.

Jika anda merancang untuk melancong ke mana-mana negara dalam masa terdekat, bawa sekali
hand sanitizer
anda. Jika tiada air, gunakan
sanitizer
tersebut. Apa-apa pun, jika anda sakit, pastikan anda memakai topeng muka dan basuh tangan secara kerap.

#HelloHealthGroup, #hellodoktor, #HelloHealthCoronavirus

Anda mungkin berminat untuk membaca artikel:

5 Cabaran Yang Seluruh Dunia Terpaksa Tempuh Kerana Wabak Virus Korona

Wabak Berbahaya Virus Corona Ini Sudah Masuk Malaysia, Jaga-Jaga!

Jangkitan Virus Corona Tidak Tunjuk Sebarang Tanda? Hati-Hati Rakyat Malaysia!

Jangan Terburu-Buru Sebar Maklumat Palsu Virus Korona, Ada Netizen Ditangkap!

Adakah Coronovirus Turut Menjangkiti Kanak-kanak?

Berita Baik, Nantikan April 2020, Vaksin Virus Korona Bakal Diuji!


Hentikan Stigma Terhadap Pesakit HIV

HIV dan AIDS masih lagi menjadi satu stigma dalam kalangan masyarakat. Mereka yang dijangkiti virus HIV seolah-olah seperti najis dan sampah yang tidak layak mendapat tempat dalam masyarakat. Ini adalah kerana ia disebabkan ‘dosa’ yang dilakukan oleh mereka.

Cara fikir dan fahaman seperti ini adalah salah dan jauh sama sekali dari semangat kemasyarakatan serta ajaran agama Islam. Disebabkan kurang kefahaman dan maklumat mengenai penyakit ini, ramai orang mempunyai
salah faham
 mengenainya serta terhadap penghidap HIV/AIDS.

Keadaan ini meletakkan mereka dalam situasi terpaksa berhadapan dengan stigma masyarakat. Mereka mungkin mengalami diskriminasi dari mendapatkan pekerjaan,
rawatan
, dan hidup seperti orang lain.

Tidak semua pesakit HIV ialah ‘pendosa’

HIV bukan hanya tersebar melalui hubungan seks dan perkongsian jarum (penyalahgunaan dadah). Ia juga boleh tersebar melalui pemindahan organ, menyusu badan, dan prosedur menderma atau menerima darah.

Seorang perempuan yang menghidap jangkitan HIV boleh mendapat jangkitan tersebut dari suaminya yang melanggan pekerja seks. Perempuan tersebut tentunya tidak bersalah dalam kes ini.

Bagi seorang bayi pula, susu ibunya yang mengandungi virus HIV boleh menjangkiti bayi tidak bersalah itu.

Jika mereka ini juga dilihat sebagai ‘kotor’ dan ‘pendosa’ oleh masyarakat, di manakah keadilan buat mereka untuk mendapat hak yang sepatutnya sebagai anggota komuniti?

Antara salah faham biasa mengenai HIV dan AIDS ialah jangkitan boleh tersebar melalui sentuhan kulit.

Ia sama sekali tidak benar!

Sebaliknya, ia hanya tersebar melalui darah, cecair kelamin, dan susu ibu.

Kalau pun pesakit HIV tersebut mendapat jangkitan dari perbuatan seks dan penyalahgunaan dadah, peluang harus diberikan untuk mereka bertaubat dan meneruskan kehidupan baru yang lebih sihat. Jika tekanan dan penolakan terus diberikan, kitaran yang sama mungkin berulang dalam kalangan keluarga dan komuniti mereka.

Pesakit HIV layak dan perlu mendapat rawatan di pusat kesihatan

Benteng terakhir bagi golongan ini ialah staf kesihatan termasuk doktor, jururawat, dan pembantu perubatan. Pesakit HIV harus diberikan rawatan untuk mencegah penularan virus dan memberikan kehidupan normal bagi pesakit.

Tiada kaedah yang boleh menyembuhkan HIV, namun ubat-ubatan boleh mengawal simptom dan mencegah penyebaran virus.

Menghukum dan mengungkit kisah silam mereka bukan tugas kita. Sebaliknya, berikanlah bantuan dan sokongan agar mereka boleh mendapatkan kehidupan yang lebih baik.

Bagi penghidap HIV, banyak kumpulan sosial yang boleh dihubungi sebagai sumber sokongan dan kekuatan buat anda. Antaranya:

Yayasan Aids Malaysia.

Malaysian Aids Foundation.

Jabatan Kebajikan Masyarakat.

Baitulmal / Pusat Zakat / Pejabat Agama.

Tabung Kebajikan Perubatan Malaysia.

Institusi kebajikan untuk pesakit HIV/AIDS.

Hapuskan stigma, hulurkan bantuan!


10 Oktober 2018: Hari Kesihatan Mental Sedunia

Orang muda dan kesihatan mental dalam dunia hari ini

Tempoh remaja dan dewasa muda adalah tempoh di mana banyak berlaku perubahan dalam hidup.  Contohnya, bertukar sekolah, masuk ke universiti dan memulakan pekerjaan baru. Ia merupakan satu pengalaman yang menarik bagi sesetengah orang. Namun, ia juga boleh membuatkan sebahagian orang tertekan. Dalam sesetengah kes,
tekanan
 tersebut boleh membawa kepada masalah kesihatan mental jika tidak diuruskan dengan baik.

Penggunaan teknologi yang meluas juga kadangkala menambahkan tekanan melalui hubungan maya di samping manfaat yang ada. Mereka yang tinggal di kawasan konflik kemanusiaan seperti peperangan, kemiskinan dan bencana alam pula lebih terdedah kepada masalah kesihatan mental.

Separuh daripada masalah kesihatan mental bermula pada umur 14 tahun

Separuh daripada masalah mental bermula pada umur 14 tahun tetapi kebanyakannya tidak dikesan dan tidak dirawat. Dalam kalangan penyakit mental, kemurungan berada di tempat ketiga manakala bunuh diri merupakan punca kematian kedua dalam kalangan umur 15 hingga 29 tahun.

Penggunaan alkohol berlebihan serta penyalahgunaan dadah pula sudah menjadi masalah utama di kebanyakan negara. Ia boleh membawa kepada tingkah laku bahaya seperti seks tidak selamat serta memandu dalam keadaan bahaya. Selain itu, gangguan pemakanan juga telah menjadi satu kebimbangan yang perlu diberikan perhatian.

Kesedaran untuk membina ketahanan mental semakin meningkat

Antara perkara positif yang ada adalah kesedaran dalam membantu golongan muda membina ketahanan mental semakin berkembang demi memastikan mereka mampu menghadapi cabaran dunia hari ini. Memelihara kesihatan golongan muda bukan sahaja terbukti memberi manfaat terhadap kesihatan mereka, tetapi juga kepada ekonomi dan masyarakat.

Golongan muda yang sihat mampu untuk menyumbang lebih banyak melalui tenaga kerja serta membantu keluarga dan komuniti secara am.

Pencegahan bermula dengan kefahaman yang betul

Banyak yang boleh dilakukan untuk membina ketahanan mental sejak kecil demi mencegah penyakit mental dalam kalangan remaja dan dewasa muda serta menguruskan dan membantu mereka keluar daripada penyakit mental yang dihadapi.

Pencegahan bermula dengan kesedaran terhadap tanda-tanda amaran awal bagi penyakit mental. Ibu bapa dan guru boleh membantu mengajar kaedah untuk menghadapi cabaran harian di sekolah dan rumah. Sokongan psikososial boleh diberikan di sekolah atau mana-mana acara komuniti lain. Staf kesihatan pula perlu diberikan latihan yang sepatutnya bagi membolehkan mereka mengesan serta menguruskan masalah kesihatan mental.

Tidak dilupakan juga bahawa pelaburan oleh kerjaan serta keterlibatan sektor sosial, kesihatan dan pendidikan adalah langkah yang sangat penting dalam menangani masalah kesihatan ini. Hanya integrasi serta kerjasama antara semua sektor dan peringkat masyarakat mampu melahirkan hasil yang memberangsangkan.


Bila Haid Pertama Selepas Bersalin Akan Kembali? Ini 5 Hal Ibu WAJIB Tahu

Sepanjang 9 bulan kehamilan, seseorang wanita yang mengandung tidak akan mengalami kedatangan haid sehinggalah selepas melahirkan anak. Hmmm…rasa berdebar pula menantikan haid selepas bersalin.

Bila kedatangan haid selepas bersalin?

Untuk menjawab persoalan ini, sebenarnya tiada tempoh spesifik bagi menyatakan bila waktu yang tepat untuk menentukan kedatangan haid pertama bagi seorang wanita selepas bersalin.

Ia adalah
berbeza bagi setiap wanita dan bergantung kepada badan
 serta beberapa faktor lain yang menyebabkan haid anda cepat atau lambat.

Sekiranya anda menyusukan bayi secara terus, ia boleh menjadi antara punca mengapa kedatangan haid selepas bersalin anda menjadi lambat.

Keadaan ini akan bertambah lambat sehingga setahun jika anda menyusu badan siang dan malam.

Beberapa faktor berikut mungkin boleh mempengaruhi tempoh kedatangan haid.

Period
anda mungkin akan datang lebih awal jika:

Anda
tidak menyusu badan
 secara eksklusif

Bayi anda tidur sepanjang malam dan tidak menyusu

5 perkara tentang haid selepas bersalin

Mesti ada wanita yang bimbang apabila tidak didatangi haid selepas 2 hingga 3 bulan bersalin, bukan?

 Jangan khuatir, ia adalah sesuatu yang normal. Bahkan sebenarnya ada wanita yang tidak didatangi haid selepas bersalin sehingga tempoh setahun.

Berikut adalah 5 perkara yang perlu anda ketahui tentang haid selepas bersalin:

 Berbeza bagi setiap wanita

Faktor utama dan terbesar yang boleh menjejaskan waktu
period
 adalah sama ada anda menyusu badan atau tidak.

Menurut
Fellow of The American Congress of Obstetricians and Gynecologists,
Dr Elizabeth Sauter, “Seseorang wanita yang tidak menyusu badan, maka haid pertamanya akan kembali semula selepas tempoh 6 minggu hingga 3 bulan selepas melahirkan anak.”

Bagi
ibu menyusu secara eksklusif
 sukar untuk meramal bila akan tibanya haid. Amat jarang
period
 untuk kembali sehingga 6 bulan pertama selepas bersalin.

Haid mungkin tidak akan datang sehingga anda selesai menyusukan bayi untuk tempoh setahun atau lebih. Dan keadaan ini adalah normal, usah risau.

 Pendarahan banyak berbanding sebelum bersalin

Apabila anda mula mengalami haid selepas melahirkan bayi, ia mungkin berbeza dengan haid yang pernah anda alami sebelum ini.

Haid yang berlaku mungkin akan menimbulkan pengalaman kurang menyenangkan. Ini kerana ia mungkin disertai dengan:

Ketulan darah

Rasa kejang yang lebih menyakitkan

Pendarahan untuk tempoh yang lama

Keadaan tersebut mungkin berlaku kerana badan sedang menyesuaikan diri untuk proses menstruasi selepas berehat lebih daripada 9 bulan.

Jangan terkejut, kerana kebanyakan wanita menganggap kesakitan haid itu lebih menyenangkan berbanding ketika melalui proses kelahiran bayi. Itu sudah semestinya!

 Kitaran haid tidak teratur

Selepas bersalin, sama ada anda menyusu badan atau tidak, haid anda tetap akan terjejas untuk beberapa tahun pertama selepas melahirkan anak.

Dr Elizabeth memberitahu bahawa ibu yang mempunyai kitaran haid normal sebelum mengandung dan tidak menyusu badan, akan kembali datang bulan seperti biasa dalam tempoh beberapa bulan selepas bayi dilahirkan.

Manakala ibu yang menyusu badan, walaupun sudah
period
, mereka
mungkin tidak akan mendapat tempoh kitaran selama 28 hari atau sebarang kitaran normal.

Namun tidak dinafikan ada sesetengah wanita yang mendapat kitaran haid normal selepas melahirkan anak.

 Lewat? Ia adalah normal

Biasanya haid akan kembali semula selepas 8 minggu melahirkan anak, itu adalah tempoh paling awal haid bagi ibu yang tidak menyusu badan.

Walau bagaimanapun, jika anda menyusu bayi anda secara eksklusif, ia adalah normal untuk mengalami kedatangan haid lambat. Dalam erti kata lain, haid anda mungkin terhenti seketika.

Seperti yang dinyatakan pada awal tadi, tempoh untuk haid kembali adalah berbeza bagi wanita. Ia bergantung kepada kekerapan anda menyusukan bayi serta paras hormon dalam badan.

Pertubuhan Kesihatan Sedunia (WHO) menyatakan seseorang wanita hanya akan mengalami haid sekitar tempoh 4 hingga 10 bulan pertama selepas bersalin.

Tetapi tempoh tersebut boleh mencapai 15 hingga 18 bulan selepas kelahiran.

 Perubahan hormon punca lewat

Mesti anda perasan, kedatangan haid selepas melahirkan anak sangat berkait rapat dengan proses menyusu badan, bukan? Tetapi kenapa?

Ini kerana sewaktu menyusukan bayi, hormon prolaktin – hormon berfungsi untuk menghasilkan susu badan – boleh mengganggu penghasilan hormon reproduktif. Ia sekali gus membuatkan badan tidak berovulasi secara aktif seperti sebelum ini.

Tanpa
proses ovulasi normal
, wanita tidak akan kedatangan haid. Pakar-pakar turut berpandangan, semakin kerap anda menyusu badan, maka kitaran haid anda akan menjadi lebih lambat untuk kembali.

Teruskan proses penyusuan

Sekiranya anda mendapat anak dan masih belum mengalami haid, tiada apa yang perlu dirisaukan. Terus menyusukan si manja seperti biasa.

Tetapi sekiranya anda bimbang, anda boleh mendapatkan pemeriksaan dan rundingan daripada doktor untuk lebih memahami keadaan tubuh anda.


Ada Masalah Mesti Terfikir Nak Bunuh Diri, Ayuh Tanganinya Dengan Baik Mengikut Cara Ini

Apakah punca bunuh diri? Adakah disebabkan masalah peribadi, tekanan hidup atau faktor lain yang tidak dapat kita kenal pasti? Tahukah anda, setiap tahun, hampir 703 000 di seluruh dunia bertindak membunuh diri.

Bunuh diri merupakan satu tragedi yang dapat memberi impak buruk terhadap keluarga, masyarakat dan juga negara.

Tidak dinafikan, ada masanya sesetengah individu
mungkin merasa terdesak dan tertekan atas masalah yang dihadapi
 dalam hidup mereka. Ini merupakan antara punca bunuh diri yang lazim menjadi pemicu.

 Malah anda juga mungkin pernah
terfikir untuk membunuh diri
 apabila berdepan dengan situasi yang terlalu membebankan dalam kehidupan anda.

Apa yang perlu dilakukan
 sekiranya berdepan dengan situasi sedemikian?

Untuk mendapatkan lebih banyak info tentang Kesihatan Mental, sila dapatkannya
 di sini.

1. Dapatkan bantuan profesional untuk kenal pasti punca bunuh diri

Keinginan untuk membunuh diri adalah sangat berbahaya; oleh itu, jadi tidak ada guna untuk melawannya sendiri.
Dapatkan bantuan perkhidmatan profesional atau pakar
 untuk kenal pasti mengapa anda ingin membunuh diri dan cuba bercakap mengenainya untuk solusi.

Sebagai alternatif,
anda boleh mendapatkan terapi
 atau berjumpa doktor, malah anda juga boleh pergi ke balai polis yang terdekat jika ia adalah satu kecemasan. Jangan malu untuk mendapatkan bantuan.

2. Hubungi rakan atau individu yang dipercayai

Apabila anda bersendirian dengan keinginan anda, risiko bunuh diri meningkat dengan ketara. Jangan pendam kerana ia hanya akan menjadikan keadaan lebih buruk.

Kenal pasti punca bunuh diri dan kemudian hubungi seseorang yang anda percayai, kemudian luahkan apa yang anda rasa dengan mereka. Ada masanya,
bercakap dengan seseorang yang mengambil berat
 dan bersedia mendengar dapat menghasilkan perubahan. Teruskan berbual sehingga anda berasa tenang.

Anda mungkin akan berasa malu untuk meluahkan tentang apa yang anda rasa. Walau bagaimanapun, perlu diingatkan bahawa individu yang menyayangi anda pasti tidak akan menghakimi atau melayani anda dengan cara yang berbeza.

Mereka pasti akan berasa terharu kerana anda memilih untuk berkongsi luahan anda dengan mereka dan bukan membiarkan sahaja.

3. Punca bunuh diri disebabkan dadah dan alkohol

Punca bunuh diri yang utama ialah
penggunaan dadah dan alkohol.

Terdapat sesetengah individu, apabila berdepan tekanan, daripada menghadapinya, mereka memilih untuk melarikan diri dengan mendekatkan diri kepada dadah dan alkohol. Tanpa mereka sedari,
dadah dan alkohol tidak mendatangkan sebarang manfaat
. Malah penggunaan dadah dan alkohol ini hanya menjadikan keadaan lebih parah dan berbahaya.

Ada juga yang memilih untuk menyalahgunakan narkotik dan ubat-ubatan seperti antidepresen untuk menyingkirkan kebimbangan serta keinginan membunuh diri mereka itu. Tetapi ia hanyalah untuk sementara dan akhirnya akan menyebabkan mereka akan bertambah tertekan.

Baca juga:

Bahaya PTSD Sehingga Boleh Bunuh Diri! Ini Cara Kesan Risikonya Lebih Awal

Jika Pernah Terlintas Ingin Membunuh Diri, Usah Berdiam! Lakukan 3 Perkara Ini

4. Jadikan rumah lebih selamat

Apabila berdepan dengan keinginan untuk membunuh diri, idea yang baik adalah
menjadikan rumah adalah selamat
. Ini bermakna anda perlu menyimpan barang atau objek bahaya seperti pisau pencukur, senjata api dan objek tajam. Anda boleh memberikan kepada seseorang yang anda percayai untuk menyimpannya, membuang atau meletakkan ia di tempat berkunci.

Keingin membunuh diri adalah sangat berbahaya dan individu yang memiliki keinginan seperti ini tidak boleh diabaikan atau dipandang remeh. Adalah lebih baik untuk berkongsi dengan seseorang yang dapat memahami dan
boleh menawarkan bantuan apabila anda memerlukannya.


Bagaimana Televisyen Bantu Anak Anda Belajar?

Kanak-kanak dan televisyen amat sukar untuk dipisahkan. Rancangan seperti
Upin & Ipin, Boboiboy a
tau
Ejen Ali
sudah pasti menjadi rancangan televisyen kegemaran anak anda. Pada hemat ibu bapa, televisyen mendatangkan banyak mudarat buat anak mereka dan wajar dihadkan waktu tontonannya. Namun begitu, televisyen sebenarnya mampu menjadi alat bantuan untuk anak anda belajar. Tidak percaya dengan kenyataan ini? Ikuti artikel berikut untuk mengetahuinya dengan lebih lanjut.

1. Meningkatkan kemahiran bercerita anak anda

Kanak-kanak sangat gemar bercerita tentang apa yang dilalui mereka kepada ahli keluarga mereka. Ini termasuklah rancangan televisyen yang ditonton mereka. Usai sahaja menonton, mereka akan menceritakan kembali tentang watak, cerita atau aksi yang berlaku dalam rancangan televisyen tersebut. Ini sangat bagus untuk membina keyakinan mereka untuk berinteraksi dan berbual bersama individu lain kelak.

2. Mendorong anak anda belajar membaca dan bercakap

Sebenarnya, televisyen berkeupayaan mendorong anak anda belajar membaca dan bercakap. Penggunaan sarikata atau kapsyen yang terdapat pada beberapa rancangan televisyen sebenarnya sangat membantu kanak-kanak untuk belajar membaca dan mengenali tulisan. Selain itu, anak anda mungkin akan lebih petah bercakap jika mereka kerap menonton rancangan televisyen kegemaran mereka. Ini kerana sifat kanak-kanak yang gemar meniru dan mengajuk akan menjadi senjata utama mereka untuk mula menguasai bahasa.

3. Memberi pengetahuan baru kepada anak anda

Pelbagai pengetahuan baru dapat dipelajari oleh anak anda dengan menonton televisyen. Ini kerana televisyen memaparkan pelbagai jenis perkara atau objek mahupun perkataan yang anak anda tidak tahu. Dengan ini, mereka mudah untuk mengenali dan memahami sesuatu yang baru melalui cara yang paling santai dan relaks iaitu menonton televisyen.

4. Mengenal sesuatu yang sukar anak anda temui

Kanak-kanak amat mudah tertarik dengan sesuatu yang mereka belum pernah temui. Disebabkan itu, televisyen merupakan medium yang tepat untuk membuat anak anda mengenal tempat, benda atau binatang yang berada jauh daripada jangkauan mereka. Rancangan dokumentari antarabangsa seperti
Animal Planet
dan
National Geographic
adalah rancangan yang paling sesuai dan menarik untuk ditonton bersama anak anda.

5. Membantu anak anda belajar di rumah

Terdapat pelbagai rancangan ilmiah yang ditayangkan di televisyen bertujuan mengajar anak anda seperti di sekolah. Perbezaannya, ruang tamu rumah anda adalah bilik darjah anak anda dan televisyen merupakan gurunya. Malahan itu, rancangan kartun luar negara seperti
Dora the Explorer
atau
Go Diego Go
juga merupakan rancangan kartun bercorak hubungan dua hala yang menarik malah bagus untuk perkembangan otak anak anda.

6. Mengasah skil analitik anak anda

Selain menjadi bahan tontonan umum, rancangan televisyen juga boleh dijadikan sebagai medium untuk anda dan anak anda melakukan perbincangan. Sebagai contoh, gunakan satu rancangan kartun untuk dijadikan sebagai topik perbualan bersama anak anda. Berbincanglah bersama mereka tentang watak, plot atau apa-apa yang menarik dalam rancangan tersebut. Ini sekaligus dapat mengasah skil analitik anak anda

7. Mengajar anak anda fungsi iklan

Rancangan televisyen tidak boleh lari daripada iklan. Menurut kajian, kanak-kanak yang masih kecil sebenarnya tidak dapat membezakan rancangan televisyen sebenar dengan iklan. Sebagai ibu bapa, anda boleh gunakan peluang ini untuk mengajar anak anda berkenaan tujuan dan fungsi iklan. Ini dapat memberi pendedahan awal kepada anak mengenai keperluan dan kepentingan iklan yang disiarkan menerusi televisyen.

8. Memastikan anak anda mempunyai contoh ‘role model’ yang bagus

Kanak-kanak amat mudah terpengaruh dengan individu yang mereka tonton di kaca televisyen. Rancangan yang memaparkan selebriti atau tokoh kebanggaan kita adalah rancangan yang sangat sesuai untuk ditonton oleh anak anda agar mereka dapat mencontohi individu tersebut.
Namun begitu, ibu bapa perlu ingat bahawa ini sangat berisiko kerana bimbang anak anda terpengaruh dengan ‘role model’ yang salah. Oleh itu, sentiasa perhatikan anak anda ketika menonton televisyen.

Konklusinya, televisyen juga mempunyai pro dan kontranya yang tersendiri. Di sebalik mudarat yang seringkali diutarakan, terdapat banyak lagi manfaat yang kurang diketahui masyarakat. Oleh itu, gunakan peluang yang ada dan jadikan televisyen sebagai salah satu daripada alat bantuan untuk anak anda belajar secara santai dan relaks.

Hello Health Group
 tidak menyediakan nasihat perubatan, diagnosis, atau rawatan.


Anak Tak Habis Minum Susu? Jangan Simpan! Ini Info Penting Mama Papa Kena Tahu

Tengah bancuh susu untuk
baby
ke? Hmmm…pernah tak tertanya, susu formula tahan berapa lama ya setelah dibancuh?

Sebagai ibu bapa, kita pasti tahu tanggungjawab ini bukanlah mudah. Rasa letih itu adalah perkara biasa, khususnya buat mereka yang pertama kali bergelar
parents
.

Bahkan, sudah tentu anda pernah mengalami situasi di mana
bayi baru lahir
 tertidur semasa menyusu. Selepas mengalihkan
botol susunya
 dan disebabkan kepenatan, anda terlelap seketika – rasanya hanya untuk tempoh 5 minit.

Apabila bayi terjaga dalam keadaan lapar dan
ingin menyusu
 kembali. Anda terfikir untuk memberikan kembali botol susu yang sama.

Tetapi apabila melihatnya rupanya anda sudah tertidur hampir 65 minit, dan bukannya 5 minit. Jadi bolehkah botol dengan baki
susu formula
 yang separuh itu diberikan kepada si kecil?

Itu antara contoh senario yang berbangkit berkaitan ketahanan susu formula setelah dibancuh.

Bagi mendapatkan penjelasan mengenainya, teruskan membaca artikel ini.

Untuk mendapatkan lebih banyak info tentang Keibubapaan, sila dapatkannya
di sini.

Susu formula tahan berapa lama setelah dibancuh pada suhu bilik?

Sebaik sahaja campuran susu tepung dan air berlaku, kiraan jam akan bermula.

Sebagai peraturan umum, susu botol yang telah dibancuh dapat bertahan
selama 2 jam pada suhu bilik
, tanpa disentuh dan tidak dipanaskan.

Tetapi untuk lebih kepastian, sebaiknya anda menyemak arahan pada label. Ini kerana terdapat sesetengah jenama, arahan pengeluarnya mengatakan
susu dianggap selamat untuk diminum
 dalam tempoh
1 jam
 pada suhu bilik setelah dibancuh.

Susu rumusan yang disimpan dalam peti sejuk

Susu formula tahan berapa lama ya jika disimpan dalam peti sejuk?

Jika disimpan di dalam peti sejuk, tempoh ketahanannya adalah lebih lama selagi bayi tidak meminumnya terus daripada botol.

Sebotol susu rumusan yang sudah dibancuh
tetapi tidak digunakan
 boleh bertahan sehingga 24 jam di
dalam peti sejuk
.

Ada sesetengah ibu bapa yang gemar membuat susu botol segar sebelum setiap
sesi penyusuan
.

Tetapi ada juga ibu bapa yang memilih untuk membancuh susu dalam jumlah yang banyak mengikut keperluan si kecil setiap pagi dan menyimpannya di dalam peti sejuk. Ia sama ada dibahagikan terus ke dalam
botol susu
 atau hanya dituangkan apabila diperlukan nanti.

Sebagai contoh, jika si kecil anda biasanya akan menyusu botol antara 3-4 jam sekali, anda boleh membuat antara 6 hingga 8 botol susu yang akan bertahan sepanjang hari.

Pastinya cara sebegitu lebih mudah dan boleh mengelakkan bayi daripada menangis kelaparan sementara menunggu susu botol siap dibancuh.

Pun begitu, harus diingatkan suhu
peti sejuk
 hendaklah pada 4.4°C atau lebih rendah.

Peti sejuk beku

Kini anda sudah tahu susu formula tahan berapa lama setelah dibancuh dan disimpan di dalam peti sejuk.

Adakah penyimpanan di dalam peti
sejuk beku
 akan memanjangkan tempoh ketahanannya?

Malangnya, kaedah membekukan susu rumusan yang sudah dibancuh adalah tidak disyorkan. Ini kerana ia boleh mengubah tekstur dan tidak memanjangkan tempoh masa ketahanan susu.

Baki susu formula boleh tahan berapa lama setelah diminum & disimpan di dalam peti sejuk?

Mesti
ada ibu bapa
 yang terfikir untuk menyimpan baki susu botol yang tidak habis, betul tak? Rasa sayang dan membazir, apatah lagi jika si kecil hanya minum suku atau setengah.

Namun sebenarnya susu itu
harus dibuang dalam tempoh masa 1 jam
. Ia juga tidak disarankan untuk disimpan di dalam peti sejuk untuk digunakan kemudian nanti. Kenapa ya?

Ini kerana produk berasaskan susu terkenal dengan pembiakan bakteria. Maka sebaik sahaja bayi telah minum daripada botol susu tersebut, bakteria telah muncul dan susu tersebut tidak boleh disimpan.

Baca juga:

Susu yang dipanaskan

Apa lagi ya persoalan
berkaitan susu formula
 tahan berapa lama yang mungkin bermain di fikiran anda?

Haaa..bagaimana susu yang telah dipanaskan, bolehkah ia disimpan semula dalam peti sejuk untuk digunakan kemudian nanti?

Untuk soalan ini, jawapannya juga adalah
tidak boleh
. Sekali lagi ia berkaitan dengan
isu bakteria
 dan ia akan membiak lebih baik dalam persekitaran suam.

Seperkara perlu anda ketahui, serbuk susu siap dibancuh dan disimpan di dalam peti sejuk, sebaik sahaja dipanaskan, garis panduan 2 jam yang dijelaskan pada awal tadi untuk susu bancuhan belum disentuh, tidak terpakai.

Sebaliknya susu botol yang dipanaskan
harus digunakan dalam jangka masa 1 jam
 dan apa sahaja baki susu hendaklah terus dibuang selepas itu.

Tempoh ketahanan susu rumusan

Selain isu baki susu formula tahan berapa lama setelah dibancuh, pastinya ada ibu bapa yang ingin mengetahui berkaitan tempoh ketahanan
susu tepung formula
 yang telah dibuka.

Secara amnya, sebaik sahaja bekas serbuk formula dibuka, ia harus digunakan
dalam tempoh 1 bulan
 dan disimpan di tempat kering yang sejuk, bukan di dalam peti sejuk.

Manakala susu formula boleh tahan berapa lama sekiranya belum dibuka langsung? Untuk jawapan ini, anda hanya perlu
menyemak tarik luput
 pada bekasnya.

Segala persoalan berkaitan susu formula tahan berapa lama sudah dijawab dalam perkongsian artikel ini. Semoga ia bermanfaat buat anda.


Galakkan Kanak-kanak Menjadi Aktif

Melatih anak untuk aktif secara fizikal adalah cabaran dalam era teknologi kini. Pada hari ini, kanak-kanak meluangkan lebih banyak masa untuk aktiviti sedentari seperti menonton televisyen, bermain game, menggunakan ipad, ataupun melayari internet. Tambahan pula, terlalu banyak belajar juga merupakan salah satu sebab yang mengurangkan aktiviti fizikal. Sebagai ibu bapa, kita mesti menggalakkan anak-anak kita untuk menjadi aktif.

Kenapa kanak-kanak perlu aktif?

Jika anak anda aktif, tubuh badan mereka akan sentiasa sihat dan boleh melaksanakan tugas-tugas normal. Sesetengah kebaikan anak aktif adalah seperti di bawah:

Mempunyai otot dan tulang yang kuat

Mendapat berat badan yang baik

Dapat mengelakkan risiko diabetes jenis 2

Tidur lena

Penampilan yang bagus

Melakukan aktiviti fizikal juga boleh membuatkan anak anda bermotivasi. Ia boleh membina keyakinan untuk setiap lingkungan umur. Anak anda boleh mendapat banyak manfaat apabila selalu melakukan senaman, tetapi anda boleh mendorong anak dengan melakukan sesuatu seperti di bawah.

Pilih aktiviti yang sesuai untuk anak anda mengikut umur, karakter, dan kegemaran mereka.

Cipta banyak peluang untuk anak anda menjadi aktif.

Jadikan sesi aktiviti sesuatu yang menyeronokkan.

Bagaimana untuk mengelaskan aktiviti mengikut umur?

Kita boleh mengelaskan aktiviti kepada tiga jenis kategori utama:

Prasekolah

Kanak-kanak yang tergolong dalam kumpulan ini perlu melakukan mainan aktif beberapa kali sehari. Mereka perlu dilatih dengan kemahiran motor penting seperti menendang, membaling bola, bermain tag, melompat ataupun menunggang dan berlari. Hampir semua kanak-kanak prasekolah tidak memahami peraturan yang kompleks, memberikan sepenuh perhatian, skil, dan juga kordinasi yang diperlukan dalam permainan sukan. Jadi, ketika ini anda perlu mengajar dahulu mereka tentang cara bermain, dan biarkan mereka mengembangkan kemahiran asas mereka.

Sewaktu sekolah

Kanak-kanak dari usia 6 hingga 12 tahun termasuk dalam golongan ini. Mereka perlukan sejam untuk melakukan aktiviti fizikal dan bersenam setiap hari. Oleh sebab mereka akan mengambil tahu tentang apa yang mereka akan lakukan, jadi menjadi cabaran untuk ibu bapa mencari aktiviti fizikal yang seronok untuk anak anda dan dalam masa yang sama mereka berminat melakukannya. Sesetengah aktiviti yang memerlukan bantuan untuk anak anda memilih adalah besbol, bola keranjang, seni pertahanan diri, berbasikal dan lain-lain.

Remaja

Sama seperti kanak-kanak, remaja juga memerlukan satu jam setiap hari untuk melakukan senaman dan bermain. Golongan ini mempunyai lebih pilihan daripada sukan sekolah ataupun selepas-sekolah. Ramai juga remaja yang aktif menggemari yoga ataupun sukan papan luncur. Akan tetapi, anda perlu ingat bahawa aktiviti fizikal perlu dirancang dengan baik untuk mendapatkan matlamat terbaik.

Penting untuk mencipta suasana yang selesa buat anak remaja anda. Anda boleh menyediakan pengangkutan atau peralatan yang perlu untuk mereka. Untuk sesetengah aktiviti, pakaian dan kasut yang sesuai boleh membantu anak anda berasa yakin melakukan aktiviti seperti berbasikal, berenang ataupun semasa bermain gim.

Apapun personaliti kesihatan anak anda, setiap kanak-kanak boleh menjadi sihat fizikal. Ibu bapa perlu mengekalkan sikap yang positif dalam membantu kanak-kanak. Jika anda pupuk tabiat ini lebih awal, anak anda akan dapat manfaat daripada aktiviti yang mereka lakukan ini dengan menjadikannya sebagai rutin harian mereka.


Ini 4 Jenis Sayur & Buah Yang Terbaik Untuk Makanan Pejal Pertama Bayi, Cubalah!

Memperkenalkan makanan solid pertama untuk bayi (kadangkala dipanggil weaning atau
makanan pelengkap)
 adalah sebahagian penting dan tidak terganti dalam perkembangan bayi.

Jom ketahui jenis sayur-sayuran dan buah-buahan yang terbaik untuk diberikan sebagai makanan pertama mereka!

Untuk mendapatkan lebih banyak info tentang Keibubapaan, sila dapatkannya
di sini.

Jenis makanan solid pertama untuk bayi

Pada ketika ini, sesetengah ibu akan berasa lega kerana mereka tidak lagi menyusukan bayi.

Bagaimanapun, selepas proses
weaning
 pada usia 6 bulan, ibu masih digalakkan untuk terus menyusukan badan sehingga umur bayi 2 tahun.

Peralihan kepada makanan pejal boleh memberi tekanan dan mengelirukan anda kerana anda tidak tahu jenis makanan tertentu yang boleh dipilih dan dielakkan.

Berikut merupakan 4 jenis buah dan sayur terbaik yang boleh diberikan semasa tahun pertama bayi anda:

1. Avokado

Mitos yang paling popular kini adalah mengenai ibu bapa perlu mengelak daripada
memberi anak makanan
 berlemak tidak kiralah jika ia sihat sekalipun.

Realitinya, lemak adalah bahagian yang tidak boleh diganti dalam pemakanan bayi kerana lemak membantu untuk menyerap nutrien lemak-larut lain seperti vitamin A, C, D, dan E, serta mengekalkan kesihatan kulit dan fungsi otak yang betul.

Ini menjadikan avokado sebagai salah satu pilihan buah terbaik sebagai makanan solid pertama untuk bayi memandangkan ia padat dengan kandungan asid lemak sihat yang tinggi seperti lemak monotaktepu dan vitamin E.

Sebagai tambahan, ia juga mengandungi amaun nutrien lain yang tinggi seperti folat, potassium, dan vitamin B.

Disebabkan tekstur berkrim dan rata selepas dilecek, avokado amat mudah diterima oleh bayi jika diberikan pada
peringkat awal proses memperkenalkan makanan pejal.

Anda juga terbuka untuk mencampurkan avokado dengan jenis buahan lain untuk mencipta rasa baru yang sedap dan memberikan pengalaman rasa yang sihat untuk bayi anda.

2. Pisang, makanan solid pertama untuk bayi paling mudah

Pisang bukan sahaja terkenal sebagai buah yang sihat dan sedap, serta mudah dibawa, tetapi juga menjadi pilihan makanan pertama yang sempurna untuk anak kecil.

Buah pisang dipenuhi dengan serat yang baik untuk penghadaman, vitamin B, dan karbohidrat sihat yang menyediakan bayi anda tenaga yang berterusan tanpa membuatkan mereka rasa kembung perut dan tidak selesa.

Pisang juga merupakan pencegahan dan rawatan yang sempurna untuk bayi yang mengalami sembelit dan cirit-birit.

Baca juga:

3. Ubi keledek antara pilihan makanan solid pertama untuk bayi

Ubi keledek adalah salah satu pilihan sayur-sayuran yang paling popular diberikan kepada bayi. Ini kerana rasanya yang sedap dan mempunyai nilai nutrisi yang tinggi.

Sayuran ini didatangkan dengan pelbagai warna daripada putih hingga merah jambu.

Ubi keledek secara umumnya merupakan sumber yang baik untuk vitamin C, B, dan fosforus. Sementara ubi keledek oren menyediakan amaun beta-karoten yang signifikan, dan ubi keledek berwarna ungu merupakan penjana antioksidan.

Satu yang menarik tentang ubi keledek adalah rasanya yang manis semula jadi. Justeru bayi kebanyakannya menggemari sayuran ini berbanding sayuran lain.

Tambahan pula, penyediaan sayuran ini tidaklah serumit mana dan juga tidak mengambil masa yang lama untuk menyediakannya.

Apabila menyediakan puri ubi keledek, anda disarankan untuk menambah sedikit lemak. Ini supaya bayi anda boleh menyerap sepenuhnya semua khasiat daripada sayuran ini.

4. Brokoli

Brokoli tidak
perlu diperkenalkan
 lagi menjadi makanan super pertama setiap tahun.

Ia menjadi sumber yang kaya dengan vitamin dan mineral. Bahkan tumbuhan ini juga padat dengan antioksidan dan pelawan-kanser phytonutrien.

Tumbuhan ini juga boleh membantu menyahdetoks dan merendahkan paras asid pada tubuh bayi.

Umumnya, sayur brokoli selamat untuk diberikan pada bayi seawal usia 6 bulan dengan tekstur yang sesuai.


Masalah Sembelit Teruk, Apa Punca, Gejala &Rawatan Yang Anda Kena Cuba?

Penyakit sembelit teruk adalah apabila seseorang itu mengalami kesukaran
untuk membuang air besar
 dan mempunyai tekstur najis yang sangat keras.

Jika najis berada dalam saluran kolon (usus besar), ia akan membuatkan ia menjadi keras dan semakin sukar untuk disingkirkan.

Sistem pencernaan adalah satu fungsi badan yang sangat berkesan.

Dalam tempoh beberapa jam,
sistem pencernaan akan menyerap
 nutrisi daripada makanan dan minuman yang anda ambil, memprosesnya ke dalam aliran darah, dan menyediakan sisa buangan untuk disingkirkan.

Sisa buangan yang akan disingkirkan akan melalui usus sebelum disimpan sementara dalam usus besar, dan sebelum dikeluarkan daripada tubuh, dalam masa 1 atau 2 hari.

Najis yang normal adalah
 tidak memiliki tekstur yang keras atau terlalu cair, dan tidak menyakitkan anda apabila ingin membuangnya daripada tubuh.

Untuk mendapatkan lebih banyak informasi tentang Sistem Penghadaman, sila klik
di sini
.

Apa dia punca sembelit teruk?

Tugas utama kolon adalah untuk menyerap air daripada sisa makanan yang melalui sistem pencernaan dan menghasilkan najis (sisa buangan).

Otot-otot kolon akan mengeluarkan sisa melalui rektum untuk disingkirkan, dan najis yang berada untuk tempoh yang lama di dalam kolon, akan
menyebabkan ia menjadi keras
 serta sukar untuk melalui rektum.

Jika keadaan ini berterusan, penyakit sembelit yang kronik juga boleh menjadi simptom kepada
 masalah kesihatan yang lebih serius
.

Ini termasuklah sindrom usus besar, kanser kolorektal, kencing manis, penyakit Parkinson, kemurungan, atau kelenjar tiroid menjadi kurang aktif.

Kecenderungan usus untuk menjalankan fungsinya adalah bergantung kepada usia, diet pemakanan, aktiviti harian anda dan keadaan persekitaran.

Sebagai contoh,
bayi yang diberi susu formula
lebih berpotensi mempunyai najis yang keras dan berdepan masalah sembelit berbanding bayi yang hanya minum susu ibu.

Bagi sesetengah kanak-kanak,
mereka berdepan isu sembelit
 ini apabila memulakan sesi persekolahan kerana malu untuk meminta izin menggunakan tandas.

Bagi kanak-kanak
yang sedang berlatih menggunakan tandas
(
toilet training)
 pula
, mereka turut berpotensi berdepan masalah ini jika mereka tidak mahu atau takut untuk menggunakan tandas.

Akibat daripada kesakitan yang dirasai ketika proses membuang air besar semasa sembelit, ini menjadikan kanak-kanak cenderung mengelakkan diri untuk ke tandas.

Faktor risiko yang memicu masalah ini

Masalah sembelit teruk juga boleh berlaku jika memakan makanan tertentu seperti produk tenusu.

Untuk individu dewasa yang lebih berusia, masalah ini akan kerap dihadapi terutama jika mereka kurang aktif.

Gaya hidup yang sibuk, tidak makan serat atau minum air secukupnya, tekanan, kurang bersenam, perubahan rutin harian, tidak menghiraukan keinginan atau rasa untuk ke bilik air adalah
penyebab timbulnya masalah sembelit
 ini.

Antara faktor risiko lain yang menyebabkan sembelit:

Diet rendah serat (diet tinggi daging, susu atau keju)

Dehidrasi

Melancong atau berjalan jauh

Pengambilan ubatan tertentu

Kehamilan

Masalah kesihatan

Apa pula gejala sembelit teruk?

Kekerapan
membuang air besar adalah berbeza
bagi setiap individu, sesetengahnya mungkin akan membuang 3 kali sehari, sementara yang lain mungkin 3 kali seminggu.

Walau bagaimanapun, anda mungkin mendapat sembelit jika mengalami simptom berikut:

Kurang 3 kali seminggu membuang air besar

Najis keras

Kesakitan semasa membuang air besar

Tetap berasa kenyang walaupun selepas membuang air besar

Mengalami masalah rektum tersumbat

Siapa lebih tinggi risiko mengalaminya?

Pengambilan diet yang tidak seimbang dan kurang bersenam adalah faktor utama sembelit teruk. Anda mungkin berdepan risiko yang lebih tinggi jika anda:

Berusia 65 tahun dan ke atas. Individu dewasa lebih berusia cenderung untuk kurang aktif secara fizikal, mempunyai masalah kesihatan dan kurang mengamalkan
 diet pemakanan yang sihat

Tidak banyak bergerak. Individu yang dalam keadaan perubatan tertentu, mengalami kecederaan saraf tunjang

Wanita dan kanak-kanak. Individu wanita lebih kerap berdepan masalah sembelit berbanding lelaki, dan kanak-kanak lebih banyak berdepan isu ini berbanding individu dewasa

Hamil. Perubahan hormon
dan tekanan pada usus
 daripada janin yang meningkat setiap hari boleh mengakibatkan sembelit

Ini antara rawatan sembelit teruk yang efektif!

Ubah diet pemakanan dan tingkatkan aktiviti fizikal adalah cara paling mudah dan berkesan untuk merawat sembelit. Anda boleh mencuba teknik berikut:

Perbanyakkan minum air kosong, untuk menghidratkan badan

Hadkan pengambilan alkohol dan minuman berkafein

Tambahkan makanan serat dalam diet anda,
seperti buahan dan sayuran
, bijirin dan kekacang

Kurangkan makanan rendah serat
 seperti daging, susu, keju dan makanan diproses

Bersenam, berjalan, berenang ataupun berbasikal sekurang-kurangnya 30 minit sehari, 5 kali seminggu

Jika merasa ingin membuang air, jangan berlengah

Tambahan supleman serat jika perlu

Gunakan julap. Pastikan anda mendapat nasihat dan berbincang dengan doktor dahulu

Cuba
 tambah probiotik dalam diet
 anda, seperti yang terdapat dalam yogurt

Kesimpulannya, jika anda masih terfikir atau tertanya apa itu sembelit teruk dan ragu-ragu sama ada mempunyai penyakit sembelit ataupun tidak, periksa simptom yang kami nyatakan di atas.

Namun, jika anda masih tidak pasti sama ada mengalami masalah ini,
dapatkan konsultasi daripada doktor
.


Gemar Pakai Baju Hitam, Tapi 'Color' Makin Pudar? Pakai Produk Ini Untuk Naikkan Warna!

Kalau anda mahu memutihkan kembali pakaian putih,
peluntur warna adalah pilihan yang tepat
. Namun, bagaimana pula cara jika anda ingin menghitamkan semula pakaian hitam yang semakin pudar? Adakah kena guna pemati warna?

Untuk mendapatkan lebih banyak informasi tentang Habit Sihat, anda juga boleh klik
 di sini.

Kenapa pakaian boleh pudar jika jarang pakai?

Mungkin ramai yang terfikir dan tertanya-tanya kenapa
warna pada baju atau seluar boleh pudar
 walaupun jarang dipakai bukan?

Untuk pengetahuan anda semua, warna pada pakaian terhasil melalui proses terapan dan lekatan dakwat berwarna di fabrik pilihan. Sayangnya, dakwat ini tidak akan kekal sama selama-lamanya.

Meskipun tidak akan hilang semua, namun warna pada baju dan seluar boleh pudar. Contohnya, pakaian dengan warna hitam boleh berubah kepada warna kelabu atau perak apabila dakwat asal tertanggal.

Selain jarang pakai, ada banyak lagi faktor yang mungkin mempercepatkan proses ini berlaku seperti berikut:

Penggunaan bahan
pembersih atau pewangi yang kurang sesuai

Percampuran di antara pakaian warna lain ketika proses mencuci

Pakaian terdedah kepada peluh, kencing dan lain-lain cecair

Anda terlalu kerap atau salah teknik membersihkan pakaian

Kualiti fabrik dan/atau dakwat yang sangat rendah

Pun begitu, anda tidak perlu risau kerana
warna pada pakaian (dalam kes ini, hitam)
 boleh kembali kepada warna asal hanya dengan menggunakan sejenis produk di pasaran yang mungkin masih ramai belum tahu.

Pemati warna, apa yang anda perlu tahu?

Produk yang lebih popular dengan nama
dye
 ini sudah lama wujud di pasaran tetapi agak kurang sambutan kerana ia sukar untuk digunakan selain individu itu
mungkin lebih gemar beli pakaian baru sahaja
.

Fungsi pemati warna ini tidak banyak bezanya dengan produk untuk mewarnakan rambut atau kuku di mana ia boleh menerapkan dan melekatkan warna pada objek
hasil proses penyapuan serta pengeringan
.

Dalam produk ini, dakwat akan dicampurkan dengan bahan di bawah agar warna dapat melekat dan mengekal:

Asid asetik

Asid formik

Asid sulfurik

Hidroklorik

Hidrogen peroksida

Soda abu

Soda kaustik

Bersama dengan mungkin banyak lagi bahan kimia yang lain,
dye
pakaian ini jelas hanya sesuai
 digunakan bagi fabrik sahaja. Elakkan ia daripada terhidu, tertelan atau terkena pada mata dan kulit agar tidak timbul bahaya!

Bagaimana pula cara guna pemati warna?

Setelah tahu bahan dan fungsi pemati warna, kalian juga kena tahu cara guna
dye
ini dengan betul supaya pakaian itu dapat diwarnakan dengan baik serta sebarang kesan sampingan mampu dielakkan.

Sebenarnya, ia bukan usaha yang sukar. Anda hanya perlu
ikut beberapa langkah mudah berikut
 dengan cermat:

Pisahkan setiap pakaian anda itu mengikut warna dan jenis.

Rendamkan pakaian di dalam baldi atau besen berisi air paip.

Sediakan satu bekas lain berisi air panas, garam dan
dye
yang sama warna dengan pakaian.

Masukkan pakaian anda tadi ke dalam bekas yang satu lagi, kacau dan biarkan selama 2 ke 3 jam.

Keluarkan pakaian dan
keringkan ia di bawah sinaran cahaya matahari
.

Dengan cara dan produk ini, maka baju atau seluar hitam anda yang sudah pudar itu boleh hitam semula seperti baru dibeli. Pun begitu, masih ada risiko untuk ia bertompok serta nampak tidak natural.

Tiada masalah juga jika kalian ingin
mewarnakan semula pakaian berwarna lain
 seperti biru, merah, kuning atau lain-lain. Syaratnya, anda perlu memastikan bahawa kod warna produk dan pakaian itu tepat!

Jika timbul masalah, segera jumpa doktor

Memandangkan produk ini tinggi kandungan bahan kimia, anda disarankan untuk mengelak daripada terhidu, tertelan
atau terkena pada kulit dan mata
. Ia boleh membawa banyak implikasi yang buruk.

Contohnya jika ia terkena pada kulit, ia bukan sahaja boleh terlekat pada waktu yang lama malah akan menyebabkan kulit mengalami kerengsaan, keradangan atau mungkin
 kesan parut kekal jika dibiarkan
.

Atau sebagai alternatif lebih bijak dan selamat, kalian juga boleh menggunakan bahan natural dari dapur seperti buah, sayur, herba atau lain-lain untuk dijadikan sebagai
 dakwat alami kepada pakaian anda
!

Mungkin disebabkan itu juga, tidak ramai pengguna untuk produk pemati warna ini. Sebaiknya, serahkan proses ini kepada mereka yang lebih pakar atau tolong buat dengan lebih waspada agar tidak timbul kesan buruk kelak.